U trenutku kada je cela Srbija, kao uostalom i ceo svet, stao pred opasnošću širenja pandemije COVID 19 virusa, ima onih koji rade i ne staju. Ne, ne mislim na medicinsko osoblje, ne mislim na prodavačice i prodavce, javne službenike koji zaslužuju poštovanje i podršku jer rade bez zaštite i adekvatne brige. Mislim na investitore i gradske vlasti koje ne pokazuju nameru ni da pauziraju svoje štetne projekte po ovaj grad dok traje vanredno stanje.\nNa donjem Dorćolu nastavlja se orezivanje drveća, bušenje asfalta i iskopavanje rupa za postavku stubova kontaktne mreže za sprovođenje trolejbuskog saobraćaja jednom kad on u potpunosti bude iseljen iz centragrada. Inicijativa Ne davimo Beograd upozorila je javnost na potpuno besmisleno izmeštanje javnog prevoza iz centra, ali su gradske vlasti nastavile po svom uprkos negodovanju velikog broja ljudi. Na ovaj način brojne javne institucije i fakulteti ostaće odsečene za veliki broj građana. Naše komšije iz Poenkareove, Venizelosove, Gundulićevog venca, Žorža Klemensoa i okolnih ulica okupljali su se svake srede dok nije proglašeno vanredno stanje. Ali izvođači radova kao da su jedva dočekali da iskoriste to što su ljudi zaokupljeni drugim brigama. Ipak nastavlja se borba jer komšije su formirale pravi mali štab, obaveštavaju jedni druge, reaguju kada se pojave izvođači i bdiju nad svojim krajem. U međuvremenu je formirano i formalno udruženje, a ova grupa ukazuje pomoć starijima za vreme opasnosti od zaraze.\nI na Banovom Brdu borba za parkić na uglu Valjevske i Nikolaja Gogolja ne prestaje ni u vanrednom stanju. Investitor „Niva Bilding“ je nedavno, zajedno sa obezbeđenjem „Atlas Security“ i ekipom „Beograd puta“ pokušao da probije blokadu i uđe u parkić, tvrdeći da su pribavili dozvolu za gradnju. Pripadnici obezbeđenja su se ovom prilikom lažno predstavljali građanima tvrdeći da su pripadnici policije. Pretili su kažnjavanjem i odbijali da se legitimišu. Ipak, komšije su posle osam meseci opsadnog stanja iskusne i organizovane i uspele su da odbiju i ovaj napad na njihov parkić. Zahvaljujući reakciji policije sprečena je prevara i pokušaj zloupotrebe vanrednog stanja. Zanimljivo da se investitor od tada svakodnevno pojavljuje i kada vidi da komšije reaguju, napusti lokaciju.\nJedino gde nema dešavanja i gde niko ne pokušava da promeni situaciju, jeste baš tamo gde su građani uporno tražili reakciju vlasti. Uprkos peticiji koju je potpisalo skoro 8 hiljada građana, brojnim protestima, ali i pregovorima u kojima se opština Zvezdara zvanično pridružila zahtevu da se preispita odluka o ukidanju ove dve trolejbuske linije, usledilo je odbijanje i ignorisanje ovog problema. Prvo su odbornici opštine odbili da ovu inicijativu stave na dnevni red skupštine, a i sekretarijat za javni prevoz prosto je ignorisao zahtev, kojim su u skladu sa Zakonom o pristupu informacijama od javnog značaja, aktivisti tražili analizu saobraćaja na osnovu koje je ukinuta trola 28. Odgovor je došao od gradske vlasti, ali jedino u vidu napada i optužbi na građane, preko Srpskog telegrafa. Komšije ne odustaju i formirale su i zvanično udruženje kako bi unapredili borbu i za trole i za bolje okruženje u kojima žive.\nPrvih sto kolumni objavljeno je u knjizi “Dnevnik borbe za naš grad”\nod strane Kontrast izdavaštva, a knjigu možete naći preko sledećeg linka: https://kontrastizdavastvo.rs/proizvod/dnevnik-borbe-za-nas-grad/\nOpasnost od pandemije će proći, ali ono što želimo da ostane jeste solidarnost koju sve više primećujemo kod ljudi. U kontekstu razvoja grada, umesto otimanja javnih i zajedničkih dobara kako bi se namirila glad investitora za profitom, želimo da gajimo unapređenje javnih prostora, što dostupnije zajedničke sadržaje, zaštitu obala, reka i svih prirodnih dobara, komšijsku podršku, solidarnost, zajednički život u krajevima u kome se potšuju svi naši sugrađani.\nIzvor: Danas, 19. mart 2020. godine\nKolumna Naš grad izlazi svakog petka u dnevnom listu Danas, a pišu je članovi, članice i prijatelji inicijative Ne davimo Beograd.


Petrović preuzeo ekipu iz Tilburga - Sportske novosti\nNaslovna Fudbal Novosti Fudbal Petrović preuzeo ekipu iz Tilburga\nPetrović preuzeo ekipu iz Tilburga\nCrnogorski fudbalski trener – Željko Petrović promovisan je u novog šefa stručnog štaba holandskog prvoligaša – Viljema II.\n55-stručnjak i uprava kluba iz Tilburga su ozvaničili saradnju do kraja tekuće sezone.\n“Nalazimo se u situaciji kada je očuvanje statusa prvoligaša u Erediviziji postao naš glavni cilj. Verujemo da je upravo Željko trener sa kojim možemo zajedničkim snagamo to da ostvarimo. Veoma dobro poznajem njegove kvalitete i drago mi je što je sada sa nama”, kazao je direktor kluba, Joris Matajsen.\nPetrović je do sada kao asistent radio u – Hamburgeru, Vest Hem Junajtedu, Anžiju, Sanderlendu, reprezentaciji Srbije, Utrehtu, Fejnordu, dok je samostalno predvodio ekipe – Boaviste, RKC-a, Urave, Al Šababa, Den Haga, Botev Plovdiva, Badaka, Inter Zaprešića.\nNjegov glavni zadatak biće da sa ekipom Viljema II osigura opstanak u elitnom rangu holandskog fudbala, što neće biti nimalo jednostavno, jer se tim iz Tilburga nakon 19. odigranog kola u “Eredivisie” nalazi na pretposlednjem mestu na tabeli sa svega 10 osvojenih bodova.\nPetrović će debi susret na klupi svog novog tima imati u nedelju, kada Viljem II na svom terenu dočekuje “fenjeraša” Emen, te je već na uvodnoj utakmici pobeda imperativ za crnogorskog trenera.\nPrethodni tekstABA: Cedevita se bori za Top 4, a Partizan?\nSledeći tekstEvroliga: Zvezda danas bez drugog najboljeg strelca!


Bogavac za N1: Neprekidno se na nas viče, država prednjači u "širenju panike" - RTV Šabac\nBogavac za N1: Neprekidno se na nas viče, država prednjači u "širenju panike"\n6. april 11:52\nDramaturškinja i direktorka Šabačkog pozorišta Milena Bogavac izjavila je u Novom danu da joj se čini da malo dobijamo izveštaj o tome da li preduzete mere daju efekta. "Neprekidno se na nas viče, čini mi se da država prednjači u onome što se zove širenje panike. Ako izađete onda kada je dozvoljeno, čekate neverovatno dugo u redovima, stojite u gužvi... Nabavke koje vršim, i malo što se krećem, viđam ljude samo u prodavnicama i sa svojim ljubimcima, nisam videla ljude koji se provode, čak ni mnogo ljudi sa decom", kaže ona.\nKako je rekla, sada je u Beogradu, ali je stalno na vezi sa ljudima iz Šapca.\n"Pre nekog vremena sam se trudila da idem kad mogu zog obaveza. Mislim da je Šabac bolje organizovan. Ja sam u Beogradu na Savskom vencu, praktično ne može da se obezbedi nabavka dezinfekcionih sredstava, dok je u Šapcu to besplatno, ljudi su dobili maske na kućnu adresu", kaže Bogavac.\nPrema njenim rečima, "uvek kada država šutne Šabac kao svoje nevoljeno dete, Šapčani se vrlo brzo organizuju i to pretvore u svoju prednost".\n"Mislim da su se dobro organizovali u opremanju hale. Ne znam šta je zvanična verzija i zašto država ne bi pomogla, ali sam sigurna da su se ljudi organizovali najbolje što su mogli", kaže ona.\nKako je rekla, "malo dobijamo izveštaj da li mere daju efekta".\n"Neprekidno se na nas viče, čini mi se da država prednjači u onome što se zove širenje panike. Ako izađete onda kada je dozvoljeno, čekate neverovatno dugo u redovima, stojite u gužvi... Nabavke koje vršim, i malo što se krećem, viđam ljude samo u prodavnicama i sa svojim ljubimcima, nisam videla ljude koji se provode, čak ni mnogo ljudi sa decom", kaže ona.\nMisli da nama može da se kaže bilo šta, jer ne izlazimo, pa nemamo jasnu sliku šta se dešava napolju.\n"Taj opušteni odnos 'ni ja nisam video kako izgleda, sada ću da vidim prvi put'... Nije to pozorišna radionica, ne možete da predložite nešto da probamo što nismo nikad", kaže ona, dodajući da joj se čini da se više izlažemo riziku u momentu kada smo neprekidno u gužvama.\nPrema njenom mišljenju, ovo je prvi trenutak u životu kada joj se čini da bi se trebalo informisati malo manje nego što imamo potrebu.\n"Sve što pitaju 'pa da li je toliko teško da se ostane kod kuće', naravno da nije, ali kada počnete da gledate obraćanja, nije više pitanje toga da li će vas zakačiti koronavirus ili neće, mislim da je izvesno da nećete izbeći napade panike. Prvih dana sam mnogo gledala, sve što je moglo da se gleda, čitala svu štampu, čitala Tviter, bila sam u mnogo većoj panici", kaže ona.\nKako je rekla, "čovečanstvo je sklono tome da radi isto, a očekuje drugačije rezultate".\n"Ako iz ove situacije naučimo dve stvari, već će biti dobro. Čini mi se da je ovo vanredno stanje specifično po tome što ne insistira mnogo na solidarnosti", izjavila je ona.


FBI obelodanio poverljivi dokument o 11. septembru\nDokument navodi da su otmičari imali kontakte sa državljanima Saudijske Arabije u SAD, ali se ne pružaju dokazi da su visoki zvaničnici saudijske vlade učestvovali u zaveri, preneo je AP.Na dan kad se obeležavala 20. godišnjica od napada, ovo je prvi dokument iz istrage FBI-ja koji je objavljen otkako je predsednik SAD Džozef Bajden naredio skidanje oznake poverljivo sa materijala koji su godinama bili nedostupni javnosti.Na dokumentu od 16 strana nalazi se razgovor operativaca FBI sa čovekom koji je često kontaktirao sa Saudijcima u SAD koji su pomogli prvim otmičarima aviona da dođu u Ameriku, pre napada.Bajden je prošle nedelje naredio ministarstvu pravde i ostalim agencijama da sprovedu deklasifikaciju revizije i puštanje u javnost dokumenata koji se mogu pustiti u narednih šest meseci.Redigovan dokument objavljen je u subotu uveče, nekoliko sati nakon što je Bajden prisustvovao komemorativnim skupovima u Njujorku, Pensilvaniji i severnoj Virdžiniji.Rodbina žrtava se ranije protivila Bajdenovom prisustvu komemoraciji, dokle god su dokumenti poverljivi.Saudijska vlada je dugo negirala bilo kakvu umešanost u napade, a njihova vlada u Vašingtonu je podržala potpuno otkrivanje svih izveštaja, kako bi se završile „neosnovane optužbe protiv te zemlje jednom zauvek“.Od 19 otmičara, čak 15 su bili državljani Saudijske Arabije, prenosi Tanjug.\nsvet, dokument, fbi, sad, svet – politika\n© AP Photo / Marty LederhandlerTeroristički napad na Svetski trgovinski centar u Njujorku 11. septembara 2001. godine\nAmerički FBI je obelodanio poverljivi dokument u kojem se navodi da je postojala logistička podrška dvojici otmičara iz Saudijske Arabije tokom terorističkih napada 2011. godine na SAD.\nDokument navodi da su otmičari imali kontakte sa državljanima Saudijske Arabije u SAD, ali se ne pružaju dokazi da su visoki zvaničnici saudijske vlade učestvovali u zaveri, preneo je AP.\nNa dan kad se obeležavala 20. godišnjica od napada, ovo je prvi dokument iz istrage FBI-ja koji je objavljen otkako je predsednik SAD Džozef Bajden naredio skidanje oznake poverljivo sa materijala koji su godinama bili nedostupni javnosti.\nNa dokumentu od 16 strana nalazi se razgovor operativaca FBI sa čovekom koji je često kontaktirao sa Saudijcima u SAD koji su pomogli prvim otmičarima aviona da dođu u Ameriku, pre napada.\nBajden je prošle nedelje naredio ministarstvu pravde i ostalim agencijama da sprovedu deklasifikaciju revizije i puštanje u javnost dokumenata koji se mogu pustiti u narednih šest meseci.\nOn se susreo sa pritiskom porodica žrtava, koji su dugo tražili izveštaje, dok vode sudski spor u Njujorku u kojima tvrde da su čelnici saudijske vlade podržali otmičare.\nRedigovan dokument objavljen je u subotu uveče, nekoliko sati nakon što je Bajden prisustvovao komemorativnim skupovima u Njujorku, Pensilvaniji i severnoj Virdžiniji.\nRodbina žrtava se ranije protivila Bajdenovom prisustvu komemoraciji, dokle god su dokumenti poverljivi.\nSaudijska vlada je dugo negirala bilo kakvu umešanost u napade, a njihova vlada u Vašingtonu je podržala potpuno otkrivanje svih izveštaja, kako bi se završile „neosnovane optužbe protiv te zemlje jednom zauvek“.\nIz ambasade su dodali da je bilo koja optužba da je Saudijska Arabija saučesnik „kategorički neistinita“.\nOd 19 otmičara, čak 15 su bili državljani Saudijske Arabije, prenosi Tanjug.


Održana sednica SB UN-a o Kosovu\nU Njujorku je sinoć održana sednica Saveta bezbednosti Ujedinjenih nacija o Kosovu, na kojoj je Vuk Jeremić zatražio pokrenuo zvaničnu inicijativu za sprovođenje nezavisne istrage pod okriljem UN o trgovini ljudskim organima na Kosovu. Većina predstavnika zemalja članica SB podržala napore da se sazna istina.\nNa redovnoj sednici razmotren je najnoviji tromesečni izveštaj generalnog sekretara UN Ban Ki-muna, a zatim je bilo reči i o inicijativi Srbije da se pod pokroviteljstvom UN sprovede nezavisna istraga o ilegalnoj trgovini ljudskim organima u pokrajini. Podnoseći tromesečni izveštaj generalnog sekretara UN, šef UNMIK-a Laberto Zanijer je podsetio na zahtev Srbije da se formira nezavisni mehanizam pod okriljem UN koji bi ispitao navode iz izveštaja izvestioca Saveta Evrope Dika Martija. “UNMIK je, ako se donese takva odluka, u potpunosti spreman da sarađuje u takvoj istrazi’, dodao je on. Zanijer je, takođe, podržao proces dijaloga Beograda i Prištine, ističući da je za dugoročni mir I stabilnost u regionu značajno da mu obe strane priđu konstruktivno. “Nadam se da će Priština i Beograd pokazati rešenost da u konstruktivnom duhu nađu rešenja za sva relevantna pitanja i za probleme svih zajednica, kao i da stvore bolje uslove za pomirenje, koje će pomoći napredak regiona ka evropskim integraciijama’, rekao je šef UNMIK-a, a odmah posle njega reč je imao šef srpske diplomatije. ’Nijedna postojeća institucija ne bi bila u stanju da sprovede sveobuhvatnu istragu ili da obezbedi saradnju svih potrebnih strana. Samo mehanizam koji bi stvorio Savet bezbednosti bi to mogao da izvede. Bez toga oni za koje se sumnja da su učesnici ilegalne trgovine organima mogli bi da ostanu izvan domašaja’, poručio je Jeremić na Ist riveru. To je naš zajednički cilj, rekao je Jeremić, dodajući da postoji samo jedan put napred - a on ’zahteva delovanje Saveta bezbednosti’. Jeremić je istakao da Srbija neće odustati, niti će se povući sve dok ’puna istina o onome što se dogodilo ne bude otkrivena’ i ukazao da je Srbija prosledila SB UN formalni predlog za spovođenje ove istrage. ’To je naša svečana obaveza prema svim žrtvama ovih užasnih nečovečnih postupaka, i njihovim porodicama. Ne smemo ih izneveriti’, rekao je srpski ministar. U raspravi u Savetu bezbednosti posle izlaganja šefa srpske diplomatije Vuka Jeremića, predstavnici zemalja članica SB podržali su napore da se sazna istina o nelegalnoj trgovini ljudskim organimana Kosovu, ali su ostali podeljeni oko toga ko bi trebalo da sprovede tu istragu. Rusija, Kina, Indija, Gabon, Nigerija, Brazil podržale su inicijativu Srbije da se formira posebno istražno telo pod okriljem UN koje bi se bavilo navodima o trgovini organima, sadržanim u izveštaju izvestioca Saveta Evrope Dika Martija. SAD, Velika Britanija, Nemačka i Francuska založili su se da tu istragu sprovede misija EU na Kosovu, dok je Portugalija dala punu podršku EULEKS-u, ali je ocenila da je zbog ozbiljnosti optužbi koje je izneo švajcarski senator Marti u svom izveštaju potrebno ostati otvoren za svaku buduću akciju koju bude zahtevala istraga.\n13.07.2020 Vlada Kosova uvela nove mere (1708)\n13.07.2020 U srpskim sredinama na Kosovu 38 novoobolelih (569)


-Srbija, jaka i moderna, svoju ekonomsku snagu usmeriće na dodatno jačanje bezbednosti građana - rekao je predsednik.\nPredsednik je istakao da su prethodni period obeležila značajna ulaganja u odbrambeni sistem, te da je materijalni status vojske danas nešto bolji, ali svakako bolji nego ikada ranije.\n-Srbija je sposobna da se nosi sa svim bezbednosnim izazovima i zato se svima vama zahvaljujem, i kažem vam - vrlo dobro - rekao je Vučić na svečanosti, koja je održana uz poštovanje svih epidemioloških mera.\nPredsednik je podsetio da je juče bio Dan Kopnene vojske, te ukazao da je svaki dan u 365 dana važan dan za vojnike, jer oni moraju da budu na braniku otadžbine, uvek, u svakom trenutku, ne birajući vreme, trenutak i prilike.\nUkazao je da se u Kolubarskoj bici, po kojoj se slavi Dan Kopnene vojske, Srbija, u duhu svoje tradicije, branila i nikoga nije napadala.\nNaglasio je da je general Živojin Mišić, genijalni taktičar, ispisao slavnu istoriju.\n-U znak sećanja na naše pretke, početak te bitke slavimo kao Dan Kopnene vojske, simbol naše pobede u Prvom svetskom ratu. Vi koji ste danas nagrađeni dostojni ste potomci naših slavnih vojskovođa, a u isto vreme na vama je odgovornost za buduća pokolenja srpskih vojnika da uspostave moralnu vertikalu sa herojima Cera, Kolubare, Morave i Kajmakčalana - poručio je Vučić.\nKako je rekao, kada govori o bici na Kolubari, ne može, a da ne podseti na jednu istorijsku neperavdu.\nNaime, on je ukazao da je istorijski period, koji je prethodio oslobodilačkim ratovima 1912-1918. godine, bio je period reforme srpske vojske, koji su započeli kraljevi Milan i Aleksandar Obrenović, ali i danas zaboravljen Dimitrije Cincar Marković, ključna osoba za taj značajan proces.\n-On je tvorac autentične srpske vojne doktrine, čovek čiji je rad suštinski doprineo budućem trijumfu u balkanskim ratovima, ali i najvećim pobedama u Velikom ratu - rekao je Vučić.\nIstakao je da je on prvi strateg ustrojio srpsku vojsku po savremenim evropskim i svetskim standardima organizovanja oružnaih snaga i prvi koji je odbacio francusku i prusku vojnu doktrinu, napravivši od njih amalgam, koji je huirurški precizno prilagodio mentalitetu našeg čoveka.\nOsnova te doktrine bilo je jačanje odbrambene moći koja je u svakom trenutku mogla efikasno da se pretvori u ofanzivnu.\nDanas, i kada na Sretenje, ali i na Dan kopnene vojske dodeljujemo ordenje i odlikovanja, važno je da uvek spremno čekamo pravi trenutak za kontranapad i protiv pandemije covida 19, za koji verujem da će uskoro doći, rekao je Vučić i dodao reči upućene odlikovanima i svim pripadnicima srpske vojske.\n-A, vama se posebno zahvaljujem, na ulozi koju je vojska imala od početka epidemije, a koja je bila gotovo presudna za zdravlje nacije - rekao je Vučić.\nPredsednik je i danas ponovio, s ponosom, kako kaže, da je Srbija po parametrima ekonomski šampion Evrope, a da se do takvih rezultata stiglo uz mnogo odricanja i napora.\n-Naš posao je da služimo Srbiji - zaključio je Vučić.\nPredsednik je danas uručio četiri zlatne medalje za zasluge i šest zlatnih medalja za revnosnu službu pripadnicima Ministarstva odbrane i Vojske Srbije, po osnovu Ukaza o dodeli odlikovanja povodom Dana državnosti\nNa svečanosti je istaknuto da nije potrebno posebno naglašavati značaj Vojske Srbije, kao institucije koja ima najveće poverenje građana, ali da treba s vremena na vreme podsetiti na značaj koji imaju pojedinci čiji je dugogodišnji rad doprineo bolje funkcionisanju sistema i bezbednosti države i građana.\nAleksandar Vučić predsednik Aleksandar Vučić ordenje Vojska Srbije


Na sednici održanoj 2. novembra, Odbor za pravosuđe, državnu upravu i lokalnu samoupravu razmotrio je Predlog odluke o izboru predsednika sudova i Predlog odluke o izboru sudija koji se prvi put biraju na sudijsku funkciju, koje je podneo Visoki savet sudstva.\nČlanovi Odbora su većinom glasova odlučili da predlože Narodnoj skupštini da prihvati Predlog odluke o izboru predsednika za Privredni apelacioni sud, Privredni sud u Beogradu, Viši sud u Prokuplju, Drugi osnovni sud u Beogradu, Osnovni sud u Kruševcu i Osnovni sud u Surdulici.\nU nastavku rada, Odbor je većinom glasova odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Privredni sud u Beogradu, Privredni sud u Zrenjaninu, Privredni sud u Leskovcu u Privredni sud u Kragujevcu.\nSednici su prisustvovali zamenica predsednika Visokog saveta sudstva Branislava Goravica i samostalni savetnik Vesna Janjić.\nSednici je predsedavao predsednik Odbora Petar Petrović a prisustvovali su sledeći članovi i zamenici članova Odbora: dr Aleksandar Martinović, doc. dr Mihailo Jokić, Neđo Jovanović, Jovan Palalić, Aleksandra Majkić, Marijan Rističević, Žarko Mićin, Balint Pastor, Marko Parezanović i Dragan Veljković.\nČetvrtak, 2. novembar 2017. | 25. sednica Odbora za pravosuđe, državnu upravu i lokalnu samoupravu 02.11.2017.\nSaziv 25. sednice Odbora za pravosuđe, državnu upravu i lokalnu samoupravu – 02.11.2017.\nIzveštaji 25. sednice Odbora za pravosuđe, državnu upravu i lokalnu samoupravu - 02.11.2017.\nZapisnik 25. sednice Odbora za pravosuđe, državnu upravu i lokalnu samoupravu - 02.11.2017.


Male šanse da je BiH naredna destinacija | Trebinje Live\nLAZANSKI Male šanse da je BiH naredna destinacija migranata\nTREBINJELIVE 12. 09. 2015. - 11:29h\nVojnopolitički analitičar Miroslav Lazanski smatra da su male šanse da početkom jeseni veliki talas izbjeglica iz Sirije zapljusne BiH, kao i da će migranti sa Bliskog istoka izabrati tu zemlju ili Srbiju da se trajno nastane.\nPrema njegovim riječima, kada se sirijske izbjeglice dočepaju NJemačke svako od njih dobija po 480 evra socijalne pomoći plus plaćen stan, sa izgledima da za tri godine dobiju njemačko državljanstvo.\n„Kod pojedinaca postoji strah da bi se jedan deo izbeglica mogao trajno zadržati u BiH ili Srbiji. Međutim, postavlja se pitanje zbog čega bi ti ljudi ostali ovde kada naše zemlje nisu u stanju da im pruže osnovne uslove za normalan život“, rekao je Lazanski za „Pres Republika Srpska“.\nOn je istakao da se BiH ne nalazi na izbjegličkoj ruti prema zemljama EU iz praktičnih razloga, odnosno činjenice da bi morali da pređu još tri granice do ulaska u šengensku zonu.\nBrojni zapadnoevropski mediji ranije su objavili predviđanja, prema kojim je BiH sljedeća destinacija kroz koju će proći migranti sa Bliskog istoka.


Lideri sa juga nezadovoljni\nTema: Lideri sa juga nezadovoljni\n17.07.2009., 23:16 #1\nBeograd -- Politički lideri sa juga Srbije ocenjuju da je situacija u tom regionu stabilna, ali da država ne vodi dovoljno računa o stanovnicima tog područja.\nPoslednji incidenti na jugu Srbije bili su dovoljan povod za predsednika opštine Bujanovac Šaipa Kamberija da srpsku policiju optuži da sprovodi represiju na tom području. On je poslao pisma ambasadorima SAD, Velike Britanije, Francuske, Nemačke i Misiji OEBS, u kojima ih moli da se zauzmu kod državnih institucija kako bi zaustavili, kako je napisao, novu diskriminaciju.\nDanas Kamberi kaže da je situacija na jugu Srbije stabilna.\nTvrdnje koje je juče izneo predsednik opštine Bujanovac Šaip Kamberi povodom dva incidenta koja su se dogodila u Preševu i Bujanovcu čini se da već danas ne važe.\nKamberi sada ne pominje represiju policije, niti tvrdi da se na jugu Srbije uvodi vanredno stanje, već kaže da je stanje stabilno.\nJedina tvrdnja koja se nije promenila jeste ta da predstavnici vlasti u Srbiji daju neodmerene izjave tvrdeći da su incidenti zapravo teroristički napadi.\n“Može se reći da je stanje stabilno, da osim tenzija koje su bile podignute posle incidenata koje dešavali u Preševskoj dolini, nakon nekih neodmerenih izjava najviših zvaničnika o prizivanju odmah na terorizam, uticaja na istragu - što je bilo neodmereno, može se reći da je situacija stabilna i ja se nadam da su to bili izolovani incidenti i da se neće ponoviti”, očekuje Kamberi.\nU pismima koja je polsao Kamberi najavljeno je i da će Albanci sa tog područja razmisliti o ulasku u Koordinaciono telo, "ukoliko se represija nastavi".\nZamerke na rad koordinacionog tela za opštine Preševo, Bujanovac i Medveđa ima i poslanik Skupštine Srbije Riza Halimi.\n“Ja sam veoma oštro reagovao kada su bile izjave i od strane ministara Markovića, da je to Koordinaciono telo konsultativnog karktera i da ne može da uradi bog zna šta i kada je predsednik Preševa Ragmi Mustafa rekao da je to okrugli sto”, kaže Halimi.\n“Ali dozvolite, Koordinaciono telo je organ Vlade, ono mora da ima izvršne kompetencije, ono mora da rešava životne probleme na terenu, ako to ne bude, onda je to samo dekor. Da se baca prašina ljudima ili ovde ili vani kobajagi nešto radimo, a toga nema”, ocenjuje on.\nHalimi dodaje da se stanovništvo na jugu Srbije suočava sa dramatičnim problemima ali da ne vidi da postoji poltička volja da se oni i reše, što dokazuje i današnji okrugli sto u Skupštini Srbije, na kojem se niko nod poslanika vladajuće koalcije, ni iz Koordinacionog tela nije pojavio ni posle dva sata čekanja.\nDanas je trebalo da se održi okrugli sto na temu: podrška integraciji i saradnji na jugu Srbije.\n17.07.2009., 23:44 #2\nRe: Lideri sa juga nezadovoljni\nA o kojim to stanovnicima ova drzava vodi racuna???\nJa mislim da ne vodi racuna o nikome sem o svojim dzepovima,.\nAutor dannny u forumu Tinejdžeri\nPoslednja poruka: 19.05.2008., 15:18\nNajveci lideri World War II\nAutor Reljin u forumu Istorija\nPoslednja poruka: 07.08.2004., 13:41


Čelsi bolji od Sitija, Totenhem preokrenuo u nadoknadi\nBeta 5. aprila 2017. 23:00\nFudbaleri Čelsija pobedili su večeras na svom terenu Mančester siti sa 2:1 i tako zadržali prednost na čelu tabele.\nTotenhem je sačuvao drugo mesto pobedom nad Svonsijem od 3:1, ali je povećao prednost u odnosu na trećeplasirani Liverpul, koji je igrao 2:2 sa Bornmutom. Ta razliak sada iznosi pet bodova. Mančester siti je ostao četvrti sa 58 bodova, četiri više od Arsenala, koji je savladao Vest Hem.\nTotenhem je ostvario petu uzastopnu pobedu u Premijer ligi, iako je do 89. minuta gubio 1:0. Tada je Dele Ali doneo izjednačenje gostima, da bi u prvom minutu nadoknade Son Heung-Min doneo preokret „pevcima“. Konačni rezultat postigao je Kristijan Eriksen u petom minutu nadoknade vremena.\nLiverpul je sačuvao treće mesto, iako je danas odigrao 2:2 s Bornmutom. Gosti su poveli u sedmom minutu golom Benika Afobe, a izjednačenje je doneo Kutinjo u 40. Divok Origi doneo je preokret u 59. minutu, a bod Bornmutu doneo je Džošua King u 87. minutu.\nArsenal se vratio na peto mesto, pošto je danas golovima u drugom poluvremenu pobedio Vest Hem sa 3:0, tako da sada ima 54 boda, koliko ima i Mančester junajted, ali uz slabiju gol razliku.\nHal je u derbiju začelja pobedio Midlsbro 4:2 posle preokreta i tako izašao van opasne zone. Prvi gol za Hal postigao je srpski internacionalac Lazar Marković. Hal sada ima 30 bodova, dva više od Svonsija, koji je prvi tim u opasnoj zoni.\nPretposlednji je Midlsbro sa 23 boda, dok „fenjeraš“ Sanderlend ima 20.


Putovanja - Zenske bubice\nNajviši vrhovi u Srbiji\nNajviši vrhovi Srbije Posetite naš sajt Najviši vrhovi 4S TRAVEL – PLANINE SRBIJE Najviši vrhovi u Srbiji Pre nego što krenemo u virtuelni obilazak svake planine posebno da Vas upoznamo sa nekim korisnim i zanimljivim infmacijama o planinskim delovime naše Srbije . Najveći deo Srbije zauzimaju brežuljci i planine oko 65% ukupne njene teritorije. Planine […]\n4S Travel za portal zenskebubice.rs: Planine za odmor u Srbiji\nPlanine srbije Posetite naš sajt Planovi za odmor 4S TRAVEL – PLANINE SRBIJE Sam centar naših najpoznatijih planina, nudi razonode i atrakcije koje nude i gradski centri I trgovi,, uredjena šetališta , ništa ne nedostaje a opet ste na čistom vazduhu i okruženi mirom, degustirate tradicionalna jela i pića koja su karakteristična za taj kraj. […]\n4S Travel vas vodi u: TOSKANA I CINQUE TERRE\nTOSKANA I CINQUE TERRE Posetite naš sajt TOSKANA I CINQUE TERRE Magična Toskana predstavlja jednu od najdramatičnijih regija Italije… Njena istorija, monumenti, pejzaži, prosto oduzimaju dah. Iz ovog dela zemlje, na svoje putešestvije svetom krenuli su humanizam i renesansa. Očekuje nas jedna neverovatna priča o usponu i padu Fjorentine, intrigama Medičijevih, sjaju i bogatstvu jedne […]


Tanjug 2. maja 2021. 11:27\nBEOGRAD – Novi Zakon o korišćenju obnovljivih izvora energije će omogućiti da vidimo više solarnih panela na krovima porodičnih kuća, stambenih zgrada, kao i proizvodnih hala, a procedura za njihovu ugradnju će biti kraća i jednostavnija nego ranije, rekla je danas ministarka rudarstva i energetike Zorana Mihajlović.\n“Srbija u prethodnom periodu nije dovoljno koristila sve mogućnosti za ulaganje u OIE, ali danas imamo mogućnost da to promenimo jer su cene ovih tehnologija niže i ulaganje u njih može mnogo brže da se isplati”, rekla je Mihajlović.\n“Nastojali smo da procedure skratimo i ubrzamo, da podrazumeva izradu projekta, dobijanje odobrenja za gradnju koje ne podrazumeva izdavanje građevinske dozvole, ugradnju, i sklapanje ugovora sa elektrodistribucijom. Radi se i na tome da ti ugovori budu što jednostavniji, i da od trenutka donošenja odluke o postavljanju solarnih panela, do potpisivanja ugovora ne bi trebalo da prođe više od dva do tri meseca. Takođe, razgovaraćemo i sa projektantskim kućama o cenama ovih usluga”, navela je Mihajlović, navodi se u saopštenju.\n“Procenili smo da će kod električne energije biti obuhvaćeno oko 200.000 energetski ugroženih kupaca, umesto sadašnjih oko 70.000, dok će olakšice za gas ubuduće kokristiti nekoliko hil?ada građana, umesto sadašnjih 70. Takođe, uveli smo i energetski ugroženog kupca toplotne energije, i očekujemo da po tom osnovu bude obuhvaćeno i do 40.000 građana”, rekla je Mihajlović.


24.08.2016 u 14:00\nHoće li Beograd odvratiti Dodika od referenduma\nIako je državni vrh Srbije najavio da se neće mešati u unutrašnja pitanja Republike Srpske i BiH, sve su glasnija zalaganja međunarodnih zvaničnika da Aleksandar Vučić odvrati Milorada Dodika od referenduma o Danu RS. Doris Pak, doskorašnja poslanica Demohrišćanske partije Nemačke u Evropskom parlamentu, smatra da bi izjašnjavanje zakazano za 25. septembar bilo kršenje Dejtonskog sporazuma i da bi pogoršalo odnose u regionu. Upravo to bi, prema njenom mišljenju, premijer Srbije trebalo da predoči „svom prijatelju” – predsedniku RS.\n15.08.2016 u 21:15\nBANjALUKA - Predsednik Republike Srpske Milorad Dodik pozvao je građane Srpske da izađu na referendum o Danu RS 25. septembra i istakao da se sve radi u skladu sa zakonima i demokratskim procedurama, te da međunarodna zajednica nema razloga za intervenciju. „Referendum o Danu Republike nije nikakav probni balon, kako smatra Bakir Izetbegović, to je pitanje našeg statusa i pitanje naših života. Niko ne može minimizirati na taj način referendum o Danu Republike”, rekao je Dodik. On je pozvao građane RS da izađu na referendum i, kako je naveo, tako pokažu opredeljenost u vezi sa Danom Republike i da se „suprotstave nastojanjima i umešanosti Bakira Izetbegovića, koji je umislio da može da određuje nama datum Republike Srpske i da odlučuje u ime nas”, prenose banjalučki\n30.07.2016 u 12:00\nDa li je moguć narodni veto\nGrađani Srbije su poslednji put izašli na referendum pre deset godina, kada su glasali za Ustav. Ali kako bi izgledalo kad bi glasači izjašnjavanjem davali konačni sud o svakom zakonu koji prođe skupštinu, kao što u Grčkoj predlaže Aleksis Cipras? S namerom da u kolevku demokratije vrati njen neposredan oblik, grčki premijer predložio je izmene tamošnjeg najvišeg pravnog akta kako bi birači imali mogućnost narodnog veta na zakone o kojima se prethodno izjasne parlamentarci u Atini. Ipak, njegov recept ne bi zaživeo u Srbiji jer, kako kažu pravnici, ni odredbe postojećeg srpskog ustava koje se odnose na mogućnosti za raspisivanje referenduma nisu korišćene u većoj meri.\n26.06.2016 u 15:51\nBritanija: Tri miliona potpisa za novi referendum\nLONDON - Peticiju kojom se poziva na revidiranje rezultata referenduma o članstvu Velike Britanije u EU, kojim je bila doneta odluka o izlasku zemlje iz Unije, potpisalo je do sada tri miliona ljudi. Kako bi parlament razmotrio peticiju koja se nalazi na zvaničnom sajtu britanskog parlamenta, ona treba da sakupi najmanje 100.000 potpisa. Kako je naveo list „Metro”, pozivajući se na predstavnika Donjeg doma parlamenta, peticija će biti razmotrena na sednici parlamentarnog komiteta za peticije već u utorak 28. juna. „Pozivamo vladu u Londonu da primeni pravilo po kojem, ako je broj glasača ’za‘ ili ’protiv‘ manji od 60 odsto, a izlaznost manja od 75 odsto, treba održati novo glasanje”, glasi tekst peticijeg.\n25.06.2016 u 21:27\nViše od dva miliona potpisa Britanaca za drugi referendum\nLONDON - Više od dva miliona Britanaca do sada je potpisalo peticiju za održavanje novog referenduma nakon što su na referendumu 23. juna prevagu odneli glasovi za izlazak iz EU, objavljeno je danas na zvaničnom sajtu britanskog parlamenta. U jednom trenutku, sajt se srušio zbog navale ljudi koji su želeli da dodaju svoje ime toj inicijativi, prenosi AFP. Peticija, koju imaju pravo da podrže samo državljani Britanije i oni koji imaju dozvolu stalnog boravka u toj zemlji, toliko je popularna da ju je do 15 časova danas potpisalo 1.580.220 ljudi. Broj potpisnika veoma brzo raste, a u jednom trenutku je samo za minut porasla za čak 1.000 potpisa, preneo je Rojters. „Pozivamo vladu u Londonu da primeni pravilo po kojem, ako je broj glasača za ili protiv manji od 60 odsto, a\n22.06.2016 u 23:16\nNa klađenje za i protiv Bregzita uplaćeno 86 miliona evra\nLONDON – Pred sutrašnji referendum na kojem Velika Britanija odlučuje da li će ostati u EU ili će je napustiti, dve kladiniočarske firme primile su uplate ukupno vredne 86 miliona evra. AFP prenosi tvrdnje organizatora klađenja da je referendum o EU najveći politički događaj u britanskoj istoriji, a po njihovom mišljenju, odluka glasača biće da dražava ostane u Uniji. „Bio bih potpuno zapanjen ukoliko bi se britansko glasačko telo odlučilo za napuštanje EU”, kazao je za AFP portparol onlajn kladionice „Betfer” Beri Or. „Betfer” je primio uplate u vrednosti od gotovo 60 miliona evra, što je značajno više od 40 miliona evra koliko je uplaćeno uoči američkih predsedničkih izbora 2012. na kojima je pobedio Barak Obama. Prema „Betferu”, šansa za ostanak Britanije u EU iznosi 74


Opština Kuršumlija započinje izradu Lokalnog plana razvoja za period 2021-2027. godine - Opština KuršumlijaOpština Kuršumlija Opština Kuršumlija započinje izradu Lokalnog plana razvoja za period 2021-2027. godine - Opština Kuršumlija\nOpština Kuršumlija započinje izradu Lokalnog plana razvoja za period 2021-2027. godine\nOpština Kuršumlija raspisuje konkurs za najlepše uređeno domaćinstvo\nJPKD Toplica izvodi radove na izradi potpornog zida i izmeštanju fekalne kanalizacije u Rasadniku\nAutor Kuršumlija 17. juna 2019.\nOpština Kuršumlija pristupila je izradi Lokalnog plana razvoja za period 2021 – 2027. godine, u skladu sa odredbama Zakona o planskom sisitemu Republike Srbije („Sl.glasnik RS“, br.30/2018.). Stručnu podršku u izradi Plana razvoja opštini Kuršumlija pružiće Stalna konferencije gradova i opština (SKGO) kroz projekat „Podrška uspostavljanju sistema planiranja i izrada srednjoročnih planova razvoja lokalne samouprave“, koji se finansira iz bespovratnih sredstava slovačke razvojne pomoći (SlovakAid), a sprovodi posredstvom Programa Ujedinjenih nacija za razvoj u Srbiji (UNDP).\n“Cilj nam je da u izradu ovog najvažnijeg strateškog dokumenta uključimo širok krug predstavnika lokalne zajednice, pre svega predstavnike privrede, javnih institucija i civilnog sektora, kako bismo zajedno sagledali trenutnu situaciju ali i definisali prioritete razvoje naše opštine” – istakao je predsednik opštine Kuršumlija Radoljub Vidić.\nS tim u vezi, održan je prvi sastanak Poslovnog foruma sa ciljem detaljnijeg upoznavanje učesnika sa metodologijom i rokovima izrade lokalnog Plana razvoja kao i načelno identifikovanje članova radnih grupa za izradu samog dokumenta. Sastanku su prisustvovali predstavnici Programa Ujedinjenih nacija za razvoj (UNDP), SKGO, članovi Projektnog tima za izradu Plana razvoja opštine Kuršumlija, i identifikovani članovi poslovnog foruma sa teritorije opštine Kuršumlija iz javnog, privatnog i civilnog sektora.\nUz pomoć partnera iz Stalne konferencije gradova i opština i Programa Ujedinjenih nacija za razvoj, opština Kuršumlija će ući u grupu opština koje brižljivo planiraju svoju budućnost i grade strateški okvir razvoja i koje prilagođavaju svoju lokalnu regulativu i strategije zakonskim obavezama i promenama Zakona. U projektu izrade Plana razvoja opštine Kuršumlija, nekoliko bitnih stvari vezanih za realizaciju ovog projekta koje će u značajnoj meri unaprediti poziciju opštine Kuršumlija u budućnosti.\nUčešćem opštine Kuršumlija u realizaciji ovog projekta stvaraju se za opštinu značajne koristi, koje će biti vidljive kako na nivou opštine kao organa lokalne vlasti i preduzeća čiji je opština osnivač, tako i na nivou cele lokalne zajednice. Reč je tome da će opština Kuršumlija biti među prvim opštinama i gradovima u Srbiji, koje su nakon usvajanja Zakona o planskom sistemu izradile i usvojile Plan razvoja opštine. Učešćem u ovom projektu opština Kuršumlija će aktivno raditi na izradi Plana razvoja koji treba da identifikuje i etablira razvojne ciljeve kojima će se lokalni organi vlasti i lokalna zajednica posvetiti u narednom periodu kako bi se poboljšale infrastrukturne, socijalne i ekonomske performanse i učinci naše opštine i da od 2020. godine krene ka novim razvojnim izazovima.\nKuršumlija kao opština na krajnjem jugu Srbije mora imati zrelosti da samostalno odredi svoju budućnost i donošenje Plana razvoja opštine prioritet i stvarna potreba. Samim učešćem u ovom projektu, Opština Kuršumlija ostvarila je veliki uspeh – istakao je predsednik Vidić.


Real već zvao Kontea, čeka se El Klasiko - SPORTSKI ŽURNAL\nPrvak Evrope Real započeo je pregovore sa italijanskim trenerom Antoniom Konteom oko mogućeg dolaska u Madrid umesto Đulena Lopetegija\nItalijanski Skaj i Korijere delo Sport prenose da su direktori kraljevskog kluba kontaktirali Kontea i pitali ga da li je zainteresovan za klupu Reala u trenutku kada vodi pravnu bitku sa Čelzijem zbog ranijeg raskida ugovora.\nKonte zahteva od „plavaca” 10 miliona evra, što ne žele da mu plate, ali sve bi mogao da promeni konkretniji poziv Reala.\nLopetegi je pod ogromnim pritiskom jer njegov tim na čak četiri meča nije dao gol, na kojima je zabeležio tri poraza, i pred njim su odlučujuće utakmice.\nOdluka o statusu Španca biće doneta posle El Klasika sa Barselonom na Nou Kampu 28. oktobra.\nReal kreće u operaciju „Azar i Pogba”, Rajola pomaže\nReal brži od Junajteda, doveo Militaa iz Porta


NovaEnergija.net » anonimno slanje poruka anonimno slanje poruka – NovaEnergija.net\nHome Tags Posts tagged with "anonimno slanje poruka"\nanonimno slanje poruka\nKontroverzna aplikacija iz Saudijske Arabije sve popularnija u svetu!\nZamislite da možete da čujete sve što vaše kolege, prijatelji i članovi porodice misle o vama, a da ne znate ko je vam poslao koju poruku. Upravo na tome zasniva se nova aplikacija Sararah iz Saudijske Arabije.\nOtkako je objavljena u junu, aplikaciju su preuzeli milioni korisnika, a Adweek javlja da je Sararah trenutno najpopularnija aplikacija u svetu na iTunes.\nReč je o platformi za anonimno slanje poruka, koja funkcioniše po sledećem principu: korisnici se registruju onlajn ili preuzimaju aplikaciju na svojim telefonima, dele svoje linkove putem drštvene mreže i čekaju. Poruke mogu da stignu doslovno od bilo koga (čak i od ljudi koji nisu registrovani, ukoliko korisnik nije unosio izmene u podešavanja), a primalac ne može da odgovori na njih.\nStručnjaci za sajber bezbednost već upozoravaju da ovakva vrsta servisa predstavlja izuzetno pogodno tlo za “anonimno maltretiranje”, s obzirom na to da je prijavljivanje nasilja teško izvodljivo jer pošiljaoci ne moraju da budu registrovani da bi poslali poruku.\nKontraargument kompanije koja je objavila aplikaciju?\nNe registrujte se ukoliko niste u stanju da se nosite sa posledicama.\nPodsećamo, izraelska aplikacija za anonimno slanje poruka Blindspot izazvala je u septembru prošle godine slične reakcije.\nKontroverzna aplikacija iz Saudijske Arabije sve popularnija u svetu! was last modified: August 14th, 2017 by Jelena Jovičić


Više od godinu čekaju građevinsku dozvolu za investiciju od 2 miliona koja bi otvorila 15 radnih mjesta. Zbog takvog iskustva su u Banji Vrućiici upozorili ostale investitore na tretman teslićkih vlasti.\nOpština smo sa povoljnim poslovnim okruženjem, odgovara teslićka uprava i tvrdi da Banja ne dostavlja poptpunu dokumentaciju.\n"I da je to tačno i da su u pravu zar im treba svaki put po mjesec dana da nam odgovore da je nepotpuna dokuemntacija, zar to ako je investicija dva miliona ne mogu da uzmu u prioritet i da taj formalni razlog, jednu rečenicu da dodamo, odgovore za sedam, a ne za mjesec dana“, rekao je direktor ZTC Banja Vrućica Aleksandar Radošević.\nTim tempom na planiranu rekonstrukciju Kiseljaka i banket sale čekaće godinama, kažu u Banji. Nikoga ne možemo favorizovati, poštujemo zakon i procedure, odgovara lokalna uprava.\n"ZTC nije ispunila pravne uslove još nije usvojen regulacioni plan da bi se mogla podbijeti zahtjev za izdavanje građevinske dozvole čim se budu stvorile pretpostavke ova opštinska uprava će izaći u susret“, rekao je zamjenik načelnika opštine Milovan Stanković.\nPoručuju i da su spremni na saradnju sa upravom Banje, ali ne i za prvi korak. U novembru smo vam pisali uregenciju da se postupak ubrza, još nam niste odgovorili, podjsećaju iz Banje i kažu da su do unazad dvije godine imali dobru saradnju. Sada jedni druge optužuju da sve ima politčku pozadinu.


Стевановић потписао уговор о приватизацији Луке Нови Сад\t| Ministarstvo privrede Republike Srbije\nStevanović potpisao ugovor o privatizaciji Luke Novi Sad\nDržavni sekretar u Ministarstvu privrede Dragan Stevanović potpisao je danas u Vladi Srbije ugovor o privatizaciji Luke Novi Sad, sa izvršnim direktorom preduzeća “P&O ports“ iz Ujedinjenih Arapskih Emirata, koje posluje u sastavu kompanije “DP vorld“, Radom Antolovićem.\nUgovor je potpisan u prisustvu potpredsednice Vlade Srbije i ministarke građevinarstva, saobraćaja i infrastrukture, prof. dr Zorane Mihajlović.\n„Ovo je početak nove budućnosti za Luku. Proces privatizacije Luke Novi Sad je uspešno i kvalitetno priveden kraju. Uspeli smo da, kroz kriterijume u javnom pozivu, obezbedimo kredibilnog investitora, ozbiljnog lučkog operatera koji radi u više od 40 zemalja i zapošljava oko 35.000 ljudi“, rekao je Stevanović nakon potpisivanja.\nDržavni sekretar je rekao da će kupac u naredna tri dana uplatiti prodajnu cenu od 7,99 miliona evra. Dobra vest je, dodaje on, da će ukupne investicije biti veće od onih koje predstavljaju ugovornu obavezu, a koja iznosi 15 miliona evra.\n„Za nas je jako važno što će svi zaposleni nastaviti da rade i što će Luka, sa sadašnjih 1,2 miliona tona pretovara vremenom doći do punog kapaciteta od 2,5 miliona, a možda i više“, poručio je Stevanović.\nPotpredsednica Mihajlović je rekla da je važno što će novi vlasnik uložiti više od ugovorne obaveze, kao i da su u procesu privatizacije Luke Novi Sad, pre prodaje, iz imovine lučkog operatera izdvojeni lučko zemljište i infrastruktura i preneti u svojinu Republike Srbije. Ona je istakla i da Vlada Srbije, posle više od 30 godina, realizuje ozbiljne investicije u modernizaciju luka.\n“Vodni saobraćaj uvek je bio negde sa strane u odnosu na drumski i železnički. Danas više nije tako, jer Vlada Srbije ulaže više od 200 miliona evra u rečnu infrastrukturu, pre svega u uređenje rečnih korita Save i Dunava i modernizaciju luka”, rekla je Mihajlovićeva.\nGradonačelnik Novog Sada Miloš Vučević rekao je da je zadovoljan što Novi Sad dobija jednog od najvećih investitora u ovoj delatnosti.\nIzvršni direktoro preduzeća “P&O ports“ Rado Antolović rekao je da novi vlasnici Luke Novi Sad planiraju da ulože približno 30 miliona evra kako bi obezbedili visok nivo poslovanja, kao i da će povezivanjem nove akvizicije sa operacijama širom Evrope “P&O ports“ obezbediti dodatnu vrednost za ovu luku.\nPočetna»Vesti»Stevanović potpisao ugovor o privatizaciji Luke Novi Sad


I danas (3. avgust) problemi sa vodosnabdevanjem u Karađorđevom naselju\nPrema rečima nadležnih iz JKP Vodovod došlo je do nove havarije na vodovodnoj mreži u ovom delu gradu\nŽitelji Karađorđevog naselja i danas imaju poteškoća sa vodosnabdevanjem. Naime, kako je za našu televiziju potvrdio v.d. direktora JKP Vodovod, Dušan Vuković, došlo je do nove havarije na vodovodnoj mreži u ovom delu grada.\n"U utorak (2. avgust) smo imali pucanje cevi Fi80, i to je sanirano juče u toku dana. Jutros se javio novi problem, malo dalje od mesta jučerašnjeg kvara, i u pitanju je pucanje cevi od 3 cola. Osnovna poteškoća je to što je havarija mnogo blizu šahta i radnici ne mogu da priđu do cevi. Ipak, nadamo se da će ovaj kvar u toku dana biti otklonjen", rekao je čelnik palanačkog Vodovoda.\nOn je još naglasio da ne postoje nikakve druge poteškoće a posebno ne one koje su vezane za štrajk, ili bilo kakve manipulacije.\nInače, vodosnabdevanje grada ostaje isto kao i predhodnih dana. Dnevna isključenja nisu na snazi, a noćne restrikcije se primenjuju u vremenu, okvirno, od 22 do 5 časova ujutru.


Objavljeno u kategoriji Sport na 11.10.2017 12:16:43\nUEFA je objavila sastav divizija za prvo izdanje Lige nacija koje počinje u septembru naredne godine, piše agencija Patria.\nNaša reprezentacija je smještena u B diviziju zajedno s reprezentacijama Švedske, Danske, Republike Irske, Sjeverne Irske, Rusije, Ukrajine, Češke, Slovačke, Velsa, Turske i Austrije.\nReprezentacije će biti podijeljene u četiri grupe sa po tri reprezentacije, a plasman u A diviziju izborit će prvoplasirane reprezentacije, dok će posljednjeplasirani ispasti u C diviziju.\nPobjednici grupa koji kroz kvalifikacije ne uspiju izboriti plasman na EP 2020. godine igrat će u baražu, a samo pobjednik baraža izborit će plasman na završnicu prvenstva Evrope.\nAko pobjednik grupe u Ligi nacija izbori plasman na EP kroz kvalifikacije, onda u baraž ide slabija plasirana ekipa iz određene grupe.\nU diviziji A će igrati Njemačka, Portugal, Belgija, Španija, Francuska, Engleska, Švicarska, Italija, Island, Poljska, Hrvatska i Holandija. Reprezentacije će biti podijeljine u četiri grupe po tri reprezentacije. Pobjednici grupa će igrati polufinale, a najslabije plasirane ekipe iz grupa će ispasti u diviziju B.\nMađarska, Rumunija, Škotska, Slovenija, Grčka, Srbija, Albanija, Norveška, Crna Gora, Izrael, Bugarska, Finska, Kipar, Estonija i Litvanija igrat će u diviziji C koja će imati jednu grupu od tri, te tri grupe od po četiri reprezentacije.\nU diviziji D igrat će Azerbejdžan, Makedonija, Bjelorusija, Gruzija, Armenija, Latvija, Farska Ostrva, Luksemburg, Kazahstan, Moldovija, Lihtenštajn, Malta, Andora, Kosovo, San Marino i Gibraltar. Selekcije će biti podijeljenje u četiri grupe sa po četiri reprezentacije.\nŽrijeb grupne faze Lige nacija održat će se 24. januara 2018. godine. Prvo kolo se igra od 6. do 8. septembra 2018. godine, a finala divizija u periodu od 5. do 9. juna 2019. godine.


Milivojević: Zbog izostanka saradnje, mnoga biračka ostaće bez opozicionih kontrolora\nBeta 18. marta 2022. 12:00\n„Nije dovoljno organizovati obuku kontrolora u Beogradu ako ti kontrolori ne budu u mogućnosti da čuvaju biračka mesta u unutrašnjosti. Nijedna opoziciona stranka nema dovoljno razvijenu infrastrukturu da bi mogla kontrolorima sama da pokrije sva biračka mesta“, rekao je politikolog.\nPo njegovim rečima opozicija najverovatnije neće imati kontrolore na biračkim mestima na kojima će glasati oko 70.000 Srba sa Kosova, kao i u mnogim manjim opštinama u centralnoj Srbiji, kao što su Trgovište, Gadžin Han, Lebane…\n„Na tim biračkim mestima može da bude krunska razlika u broju dobijenih glasova koja bi mogla da odluči ishod izbora. Opozicija je najavljivala koordinaciju kada je u pitanju kontrola na biračkim mestima, ali izgleda da toga ima samo u Beogradu“, ocenio je Milivojević.\n„Predsednik Srbije i nosilac svih lista Srpske napredne stranke (SNS) Aleksandar Vučić je funkcionerskom kampanjom i svakodnevnim i celodnevnim gostovanjima na televizijama s nacionalnom frekvencijom zagadio sadašnju izbornu kampanju. Pokazalo se da u prethodnim razgovorima o izbornim uslovima opozicija nije smela da odustane od uslova da predsednik države pre izbora podnese ostavku na funkciju u stranci, kako ne bi na izborima pobedio na očigledno neregularan i nezakonit način“, istakao je Milivojević.


KORUPCIJA NOVI BEOGRAD: Da sam Srbin glasao bih za SNS\nDa sam Srbin glasao bih za SNS\nPančevo -- Da sam Mađar koji živi u Srbiji, glasao bih za Savez vojvođanskih Mađara, a da sam Srbin, onda za SNS, rekao je ministar spoljnih poslova Mađarske Peter Sijarto\nSijarto je to izjavio na stranačkoj konvenciji Srpske napredne stranke u Pančevu, na srpskom jeziku.\nOn je, govoreći i na srpskom i na mađarskom jeziku, istakao da je došao kao prijatelj srpskog premijera i da za jednu srpsku stranku u današnje vreme obraćanje jednog mađarskog ministra znači samo jedno - podršku.\n"To nije uvek bilo tako. Ali, zahvaljujući vladi Aleksandra Vučića odnosi Srbije i Mađarske su na najvišsem nivou u istoriji", rekao je mađarski ministar.\n"Došao sam da vam prenesem da Mađarska veoma ceni sve napore Srbije. Između naših država u poslednje vreme došlo je do istorijskog POVERENJA", rekao je mađarski ministar i istakao da su time dve drzave pokazale dobar primer celoj Evropi.\n"Stvorili smo takvo međusobno prijateljstvo na koje može s pravom da bude ponosan svaki Srbin i svaki Mađar", rekao je Sijarto.\nOn je naveo da je Mađarskoj u interesu da Srbija bude jaka i zemlja za poštovanje, kao i da je to interes Mađara koji žive u ovoj zemlji, koji su najjača spona između Srbije i Mađarske.\nSijarto je rekao da je Vlada Srbije u poslednje vreme pokazala dobre rezultete, ekonomski napredak, priznat širom Evrope i da je postala jaka zemlja za poštovanje u svetu.\nPrema njegovim rečima, Srbija zaslužuje da bude članica Evropske unije i na tom putu može da računa na Mađarsku, koja neće dozvoliti da je institucije u Briselu ili druge instance blokiraju.\nSijarto, koji je funkcioner mađarskog Fidesa, poručio je na stranačkom skupu Srpske napredne stranke u Pančevu da je Mađarska maksimalno privržena brzom ulasku Srbije u EU i da veoma ceni sve napore koje Srbija čini.\n"Srbija je ušla u novi period svoje istorije, proces integracija Srbije napreduje tempom koji do sad nije viđen i Srbija zavređuje da bude članica EU", rekao je Sijarto i dodao da Srbija može da bude ponosna i na to kako se odnosi prema nacionalnim manjinama.\n"Malo je visokih funkcionera iz drugih država koji bi došli na ovakav skup da govore lepo o nečijoj vladi", rekao je lider SNS Aleksandar Vučić, zahvalivši se Sijartu.\nOn je podsetio da je na svim važnim skupovima u Briselu Srbija mogla da računa na nekoliko prijatelja, među kojima je uvek bio Sijarto.\n"Nije mu nikad bilo teško da podrži Srbiju i nije to smatrao gubljenjem vremena", rekao je Vučić i dodao da mu je za to beskrajno zahvalan.\nОбјавио Korupcija Novi Beograd у 19:19


KULTURKLAMMER | centar za kulturne interakcije : NEDELJA ZA SEĆANJE\nProjekat ispituje uticaj koji se negovanjem kulture sećanja i komuniciranjem sećanja u javnoj sferi imože ostvariti na povezivanje i angažovanje pojedinaca i grupa unutar zajednice.\nU fokusu projekta je Vračar, kao jedna od beogradskih opština koja je, uprkos prisutnim promenama, koje se delimično mogu okarakterisati i kao negativne posledice nekontrolisanog i neplanskog procesa društveno-ekonomske tranzicije, uspela da sačuva svojstvene forme života u zajednici i prostorno-arhitektonske celine i kvartove koji odišu specifičnom atmosferom kojoj u velikoj meri doprinose istorije i sećanja njihovih stanovnika. Pored toga, analiza i utvrđivanje uticaja različitih politika i praksi sećanja na urbani razvoj Vračara ima značaj i za širi kontekst Beograda, te se u okviru projekta ova gradska opština tretira kao studija slučaja, odnosno ceo projekat predstavlja pilot-verziju jedne šire i sveobuhvatnije celine u okviru koje bi se sećanjem zajednice bavilo na nivou grada.\nProjekat podrazumeva rad sa lokalnom zajednicom Vračara (stariji građani i mladi) koji je usmeren na podsticanje povezivanja i zajedničkog delovanja građana u oblikovanju i razvoju svog okruženja. Rad sa zajednicom realizovan je kroz višednevni participativni i međugeneracijski program koji je obuhvatio diskusione i kreativne radionice i javno predstavljanje rezultata radionica.\nOsnovni cilj projekta je pružanje doprinosa jačanju kulture sećanja u lokalnoj zajednici Vračara kao podsticaj građanima za aktivnije učešće u razvoju zajednice i građenje odgovornog odnosa prema njenoj prošlosti, sadašnjosti i budućnosti.\nKao jedna od glavnih projektnih aktivnosti, u periodu od 13. do 15. decembra 2012. održana je radionica Dani za sećanje.\nRadionica je namenjena starijim gradjanima i mladima koji žive ili su nekada živeli na opštini Vračar ili na teritoriji opštine provode značajan deo svog vremena, kao i onima koji iz nekog drugog razloga osećaju pripadnost zajednici Vračara.\nRadionica je obuhvatila:\n1. Razgovore u grupi, diskusije i individualne intervjue u cilju prikupljanja i beleženje usmenih istorija, ličnih i kolektivnog sećanja vezanih za život na Vračaru;\n2. Razmenu i sakupljanje predmeta iz ličnih/porodičnih arhiva građana (fotografije, članci iz novina, knjige, pisama i razglednice i drugi predmeti koji beleže sećanje zajednice);\n3. Kreativan praktičan rad na digitalizaciji i predstavljanju prikupljenog i zabeleženog audio, foto i video materijala;\n4. Javnu prezentaciju rezultata radionice - Predstavljanje artefakata koji su prikupljeni i nastali kao rezultat radionice, a koji su publikovani u vidu interaktivne digitalne Mape sećanja Vračaraca i štampanih razglednica.\nKrajnji rezultat projekta predstavlja interaktivna digitalna Mapa sećanja Vračaraca.\nMapa sećanja Vračaraca nastala je kao rezultat sakupljanja predmeta i dokumenata iz ličnih/porodičnih arhiva građana, razgovora i zajedničkog rada učesnika radionice „Dani za sećanje“. Usmerena je na saopštavanje i povećanje vidljivosti sećanja građana u javnosti i predstavlja pokušaj da se od zaborava otrgnu porodične kuće, značajne građevine, dvorišta i javni prostori koji čine specifičnu atmosferu vračarskih kvartova, kao i ono čime je bila ispunjena nekadašnja svakodnevica "običnog“ čoveka na Vračaru ili spada u domen usmenih istorija i priča iz komšiluka.\nPartneri u realizaciji projekta: Kancelarija za mlade GO Vračar, Biblioteka "Petar Kočić" i Udruženje penzionera Vračara\nPodrška realizaciji projekta: Ministarstvo kulture i informisanja Republike Srbije i GO Vračar


Laguna - Zanimljivosti - Novica Milić o romanu „Dugovečnost“ Svetislava Basare - Knjige o kojima se priča\nPogledajte TOP 40 Naslovna>Magazin>Zanimljivosti>Novica Milić o romanu „Dugovečnost“ Svetislava Basare 18.09.2012.Novica Milić o romanu „Dugovečnost“ Svetislava Basare„Dugovečnost“ je neobično ukrštanje – ako treba da navedem nekoliko referenci na početku kao orijentire za one koji će je tek čitati – Tomasa Bernharda (od koga Basara i ovde, kao i u „Mein Kampfu“, zajmi nešto od stila i kritičke žestine) i Garsije Markesa (sto godina samoće u Makondu je i sto godina samoće u Bajinoj Bašti), ili Andrića (Andrićevo istraživanje istorije sredstvima romana) i Crnjanskog (istraživanje sudbine jednog naroda takođe sredstvima literature), ili hronike našeg doba sa ahronologijom u priči kako bi se jasnije pokazala irealnost naše realnosti, ukrštanje ličnog i kolektivnog, porodičnog ili intimnog sa globalnim ili svetskoistorijskim, fantazije i dokumenta, domaćeg i stranog, sakralnog i profanog, itd.\nTweetPodeli Povezani naslovi Dugovečnost Svetislav Basara Na prvi pogled u Srbiji je uvek sve dobro. Gnusoba Svetislav Basara Bespoštedna satira u kojoj se dva glavna lika ovog romana obračunavaju sa srpskim primitivizmom i mentalitetom. Fama o biciklistima Svetislav Basara Kultna knjiga koja predstavlja veliki zaokret u srpskoj prozi. Mein Kampf Svetislav Basara Čitav svet je bolnica, ko to shvati na vreme ima šanse da ostane zdrav. Srce zemlje Svetislav Basara Da li će Fridrih Niče uspeti da napravi luft-balon na Kipru i kako će posle toga izgledati istorija Evrope? Napuklo ogledalo / Mongolski bedeker Svetislav Basara Svet možda i postoji ako sebe dovoljno ubedimo u tu laž. Sveta mast Svetislav Basara Opčinjenost velikom praznom pričom izaziva kolektivni gubitak identiteta. Ukleta zemlja Svetislav Basara „Svako se pre ili kasnije nađe u lavirintu sopstvenih izmišljotina.“ Looney Tunes Svetislav Basara Prvi tom manično-paranoične istorije srpske književnosti – kao i naslovna luda melodija, oscilira u misterioznim ubistvima, ratu, sunovratu smisla... Ostale zanimljivosti 03.03.2014.\n123456789 Sledeća > >> Laguna i Delfi obeležavaju Nacionalni dan knjige – popusti do 30%


10.03.2020 u 14:52\nPutin podržava promenu ustava da bi se ponovo kandidovao za predsednika\nMOSKVA – Ruski predsednik Vladimir Putin izjavio je danas da podržava predloženi ustavni amandman koji bi mu omogućio da se ponovo kandiduje na predsedničkim izborima i ostane na vlasti. Putin je podržao amandman koji je predložila poslanica Valentina Tereškova, preneo je Tanjug. Ona je predložila ili smanjivanje ograničenja predsedničkog mandata ili izmenu ruskog ustava kako bi Putin (67) ponovo mogao da se kandiduje. Rusi će glasati o više ustavnih amandmana 22. aprila, navela je agencija. Putin je protiv smanjenja ograničenja mandata, ali podržao je ideju o izmeni ruskog ustava. Trenutni zakon limitira predsedničku funkciju na dva uzastopna mandata. Putinov drugi šestogodišnji mandat ističe 2024. godine.\n20.11.2019 u 19:07\nZeleni venac čeka izmeštanje okretnice\nZa odlazak sa mape prestoničkih okretnica polako se pripremaju Trg republike i Studentski trg, a njima bi mogao da se pridruži i Zeleni venac. Nedavna najava nadležnih o izmeštanju terminusa sa Zelenjaka iznenadila je deo putnika u javnom prevozu prethodnih dana, a reč je ipak o ideji koja se ozbiljno razmatra poslednjih pet godina. Jer, kada je 2015. grad predstavio ambiciozni plan koji je predviđao radikalne promene u krvotoku prestoničkog javnog prevoza, predlog je bio upravo da se rasterete ili izmeste centralne okretnice, među kojima i Zeleni venac. Njime decenijama, svakodnevno, prolazi nekoliko desetina gradskih linija, na njemu otpočinje i završava putovanje petnaestak njih, pa je Zelenjak jedno od najopterećenijih saobraćajnih čvorišta u gradu, ali i jedna od najhaotičnijih i


CINS: Prijavite problem đaka i nastavnika u osnovnim školama u Beogradu - Društvo - Dnevni list Danas\nPočetna » Društvo » CINS: Prijavite problem đaka i nastavnika u osnovnim školama u Beogradu\n0Piše: N1 15. novembra 2019. 13.23\nKako se navodi, učestalo medijsko izveštavanje iz oblasti prosvete ukazuje na brojne probleme sa kojima se đaci i nastavno osoblje susreću u školama – od sprovođenja male mature, nedobijanja besplatnih udžbenika, pa i nepoštovanja nastavnika.\n„U javnosti ostaju otvorena pitanja – koliko su efikasni do sada primenjeni modeli i zakonske regulative? Šta to sprečava učenike, nastavnike, roditelje, pa i nadležne institucije da nađu adekvatna sredstva za rešavanje gorućih problema obrazovnog sistema?“, naveo je CINS koji je pozvao roditelje i zaposlene u školama da kroz direktnu komunikaciju prijave probleme.\n„Ideja je da utvrdimo probleme ‘sa lica mesta’, kroz realno iskustvo učesnika, da kroz direktan kontakt dobijemo verodostojne informacije o samom problemu i procesu kroz koji roditelji ili nastavnici prolaze – da li su već prijavili problem, zašto njihov slučaj ’stoji’ i pored eventualno preduzetih koraka. Naravno, obavezujemo se na anonimnost i da ćemo sve podatke čuvati u skladu sa najvišim standardima bezbednosti i standardima istraživačkog novinarstva“, objasnila je urednica CINS-a Milica Šarić.\nBeograd, CINS, nasilje, osnovne skole, Vršnjačko nasilje\nCINS: Pojedina deca sa poteškoćama u učenju ostala bez nastave tokom korone\nCINS istražuje kako rade škole tokom vanrednog stanja


Upoznajte ljude iz tima Mlekare Šabac – Čivija online\nUpoznajte ljude iz tima Mlekare Šabac\nGoran Andrić već skoro deceniju deo je tima Mlekare Šabac, a njegovo lice prepoznaju svi, od kupaca preko predstavnika distributera, ljudi u banci, Ministarstvima, jednom rečju gotovo svi oni koji su u poslovnom odnosu sa Mlekarom Šabac, kako u Mačvi tako i na teritoriji Srbije.\nOvaj Šapčanin iz Mačve, svojim profesionalnim odnosom prema poslu i pozitivnim stavom spreman je da odgovori svakom izazovu. Samo on zna koliko je važan prvi utisak i da se retko ima druga prilika za prvi utisak, a on je istovremeno i lice Mlekare Šabac pred mnogim poslovnim subjektima jer je zadužen za administrativne i logističke poslove.\nZa njega najčešće kažu da je požrtvovani kolega koji ne zna za radno vreme, koji je uvek otvoren da te sasluša i pomogne u svakoj situaciji. Koliko je samo važno imati ovakve ljude u timu, najbolje zna tim Mlekare Šabac.


Privredna komora Beograda – Udruženje poljoprivrede i prehrambene industrije, Udruženje industrije, Zadružni savez Beograda i Centar za razvoj i transfer tehnologija i ekologiju organizovali su okrugli sto na kome su izlagali prof. dr Miloš Banjac, pomoćnik ministra iz Ministrstva za infrastrukturu i energetiku, prof. dr Jordan Aleksić sa Fakulteta za primenjenu ekologiju "Futura", Aleksandar Bogunović, viši savetnik u Ministarstvu poljoprivrede, trgovine, šumarstva i vodoprivrede i prof. dr Jasmina Vujić sa Univerziteta Kalifornija. Zaključeno je da Srbija ima veliki potencijal u obnovljivim izvorima energije, ali da postoje brojne prepreke koje se mogu otkloniti samo u sadejsvu svih zainteresovanih strana. Privredna komora Beograda će preuzeti ulogu u povezivanju i promociji domaćih proizvođača energije iz obnovljivih izvora.\nU Srbiji je ove godine donet Novi Zakon o energetci koji obezbeđuje liberalizaciju i otvaranje tržišta energije i energenata. Od 1. oktobra 2012. godine Agencija za energetiku će samostalno određivati cenu električne energije i gasa (bez Vlade RS). Uveden je privremeni status povlašćenog proizvođača za solarne i vetro elektrane, a do kraja godine usvajaju se nove Feed-in tarife. Do kraja sledeće godine trebala bi biti urađena Nova strategija razvoja energetskog sektora RS 2025 (2030) i Akcioni plan za OIE.\nŠto se tiče potencijala obnovljivih izvora energije u Srbiji, energija vetra je procenjena na 2,3 milijardi kWh godišnje - 7% godišnje proizvodnje struje. Za sada je izdato 12 energetskih dozvola (oko 1.400 MW i u postupku oko 600 MW), pri čemu je granična vrednost instalisane snage vetroturbina 450 MW i povlašćena cena 9.5 c€/kWh.\nSrbija ima značajan hidropotencijal koji se procenjuje na 25 TWh godišnje, od čega je 17.5 TWh godišnje identifikovano kao ekonoski isplativo za korišćenje. Skoro 10 TWh se već koristi, uglavnom preko velikih hidroelektrana.\nGeotermalna enargija se koristi samo u nekim banjama i poljoprivrenim preduzećima. Ovo je zakonski nedovoljno uređena oblast sa starom i energetski neefikasnom opremom, ali za koju postoji privatna inicijativa.\nSunčeva energija se potencialno najbolje može iskoristiti za sanitarne vode i grejanje prostora i to na lokaciji Južne Srbije. EPS planira da izgradi 10 MW postrojenje na Zlatiboru.\nPostoji značajan potencijal obnovljivih izvora energije iz poljoprivrede i šumarstva za godišnju proizvodnju od preko 4 Mtoe. Trenutno, godišnja proizvodnja biomase u Srbiji iznosi cca 12,5 miliona tona (2,90 Mtoe) - 1,56 miliona toe je poljoprivredna biomasa i 1,34 miliona toe čini šumska biomasa. Najveće prepreke većem korišćenju su te što se slama uglavnom koristi kao prostirka u štalama, a privatna gazdinstva često pale biomasu na njivama. Slabo je razvijeno ili ne postoji tržište za prodaju proizvoda od biomase u Srbiji, a usitnjenost poseda poskupljuje sakupljanje i transportne troškove biomase.


Šamac: Počelo čišćenje grada | Radio Televizija BN\nŠamac: Počelo čišćenje grada\nTri mobilno-crpne stanice, koje su dostavljene Šamcu iz Poljske, puštene su u funkciju i počelo je izvlačenje vode iz grada, izjavio je Srni član opštinskog Štaba za operativno-planske poslove Svetozar Evđić.\nRepublika Srpska 23.05.2014 | 11:11\nOn je dodao da je u funkciju pušteno i postrojenje za "proizvodnju" vode za piće, koje je dovezeno iz Njemačke.\n"Danas je počelo i odvoženje smeća i čišćenje ulica. Dezinfekcija se planski radi po mjesnim zajednicama. Na odvoženju smeća i čišćenju grada angažovano je 50 traktora, kao i mještani mjesnih zajednica i 50 studenata iz Banjaluke", dodao je Evđić.\nOn je naveo da je počelo i priključivanje korisnika na elektromrežu sa područja u kojima se voda povlači.\nHelikopterski servis Republike Srpske je prvog dana potopa, prema provjerenim informacijama, ostvario 57 letova, od čega je samo jedan bio evakuacija. Narednih dana ovaj omjer značajno se popravio, ali ostaje gorka činjenica da su prvog dana potopa ovdašnji vodeći političari, koji koriste usluge helikopterskog servisa, primarno mislili na sopstvenu promociju, te su, leteći kao “muve bez glave”, fingirali brigu i zabrinutost za poplavljene. Istog tog 15. maja, helikopteri Oružanih snaga BiH, intervenisali su, između ostalog, i u Šekovićima i spasili 12 ljudi, među kojima je šestoro djece. Helikopterski servis Republike Srpske u prva tri dana potopa, sletio je u Bijeljinu tri puta-jednom je dovezao Milorada Dodika, jednom sto kilograma hrane i jednom Željku Cvijanović.\nKako se samo usudjujes da tako pises Pronosis neprovjerene informacije Ljudi su prioritetno spasavali zivote U ozbiljnim drzavama bio bi uhapsen zbog takvih komentara


distrikt - Sputnjik Srbija\nRepublika Srpska ne bi prihvatila novu prekompoziciju i verovatno bi kao odgovor uputila inicijativu Narodnoj skupštini za izlazak iz postojeće državne zajednice, kažu iz Banjaluke na spekulacije iz Sarajeva da postoji predlog da i Srebrenica postane distrikt poput Brčkog.\nSrebrenica i Stolac distrikti, poput Brčkog?\nNakon što je na lokalnim izborima u Srebrenici u RS, izabran kandidat srpskih stranaka Mladen Grujičić, a u Stocu izbori nisu održani zbog sukoba predstavnika bošnjačke i hrvatske zajednice u Federaciji BiH, federalna agencija Fena prenela je danas da navodno postoji predlog da se i te dve opštine preimenuju u distrikte, poput Brčkog.\nSvaka promena u bilo kom smislu, uključujući i promenu teritorije, podrazumeva i odluku Republike Srpske. A Republika Srpska, siguran sam, takvu odluku nikad neće doneti, napominje predsednik Republike Srpske Milorad Dodik.


Rezultati izbora za Evropski parlament neće uticati na ocjene o Crnoj Gori - CdM\nRezultati izbora za Evropski parlament neće uticati na ocjene o Crnoj Gori\nEvopska komisija radi na izvještajima o proširenju za 2019. godinu, a rezultati izbora za Evropski parlament neće uticati na izvještaj EK o Crnoj Gori kazao je zvaničnik EU, piše Pobjeda.\nUpitan da li su izvještaji već formirani ili će se rezultati izbora odraziti na dokumenta EK o Crnoj Gori i zemljama kanidatima, iz EU ističu da su izvještaji “činjenične procjene”.\n“Na dio pitanja koji se odnosi na to da li će rezultati izbora uticati na izvještaje, odgovor je “ne”, a na pitanje da li su izvještaji već koncipirani, mogu da kažem da se radi o činjeničnim procjenama”, ističe visoko pozicionirani zvaničnik EU.\nIzbori za Evropski parlament biće održani od 23. do 26. maja. Prema saznanjima Pobjede, izvještaji o napretku zemalja kandidata biće predstavljeni 29. maja. Pobjedin sagovornik, međutim, nije želio da potvrdi da će izvještaj biti predstavljen tog dana.\n“Komisija trenutno radi na izvještaju o proširenju za 2019. godinu. Usvajanje će biti ovog proljeća, najvjerojatnije u kasno proljeće”, rekao je neodređeno briselski zvaničnik.\nIpak, ono što je izvjesno je da će još aktuelni sastav EK sačiniti izvještaj. Što će se naći u dokumentu o Crnoj Gori nije poznato, ali sagovornik Pobjede blizak pregovaračkom procesu kaže da postoji nekoliko ključnih oblasti na koje će se Brisel fokusirati.\n“To su nepristrasnost Agencije za antikorupciju kao kritika i izbori imenovanja za Savjet RTCG. Pitanje Svetozara Marovića će se usmjeriti prema Srbiji zato što nijesu uzeli izvršenje zahtjeva za izručenje na crnogorski upit”, rekao je.\nOn smatra da će Komisija pokušati da bude pozitivnija, ali da se Savjet EU u junu neće odrediti prema prijedlozima izvještaja za države Zapadnog Balkana, dok se ne vidi kako će proteći izbori.\n“Od toga će zavisiti da li će Savjet podržati preporuke Komisije ili ne, posebno kada je u pitanju Albanija. Od 2016. Komiisija predlaže da Albanija otpočne pregovore, ali sada se situacija pogoršala”, ocijenio je sagovornik.\nOn ističe da će međuvladina konferencija koja će biti održana u junu u Briselu biti izuzetno važna za dalji tok pregovora. Napominje da klauzula balansa mora biti objektivizirana do kraja, te da ukoliko Crna Gora ne otvori preostalo poglavlje 8, ili ne zatvori neka od ranije otvorenih, Srbija treba da ima isti tretman.\n“Ako bi se desilo da Srbija otvori neka od poglavlja, a da se, što se tiče Crne Gore ne desi ništa, to bi značilo da možda postoje nepravedni aršini. Ako bi bile date ocjene, što se tiče Crne Gore, da nema mjerljivog progresa, onda bi bilo fer i korektno da isto tako bude i sa Srbijom. Jer sigurno da klauzulu balansa nemaju bolju nego Crna Gora, i sigurno da im politička situacija u zemlji nije mirnija nego crnogorska”, istakao je on.\nDodaje da se do posljednjeg trenutka neće znati kako će proteći međuvladina konferencija.\n“Do posljednjeg časa se vodi diplomatska bitka, a Brisel se ne izjašnjava dok se ne vidi kako će proći evropski blok na predstojećim izborima”, zaključio je.\nTagsEvropska Komisija EK Evropska unija EU Evropski parlament pregovarač Savjet RTCG\nNama bitne ocjene nekih korumpiranih birokrata iz Brisela, a ne stvarnost kakva je u Crnoj Gori, da li vecina naroda moze da sastavi od prvog do prvog


OPASNOST ZA ALBANCE: Erdogan im poslao jasan zahtev – Nacionalist\nOPASNOST ZA ALBANCE: Erdogan im poslao jasan zahtev\nby nacionalist July 4, 2021, 4:51 pm 1.5k Views\nTURSKA je još jednom uputila zahtev Albaniji da izruči sva lica koje Ankara smatra teroristima ističući opasnost koju predstavlja organizacija FETO za premijera Albanije Edija Ramu.\nPortparol turskog predsednika Redžepa Tajipa Erdogana, Ibrahim Kalin ponovio je da organizacija FETO uspeva da se infiltrira u državne institucije i da predstavlja veliku opasnost za sve države u kojima deluje.\n– Albanske vlasti rade važan posao zajedno sa nama u borbi protiv organizacije FETO. Ova teroristička organizacija uspeva da manipuliše institucijama zemalja u kojima se širi. Odlučni smo da ne dozvolimo da se tako nešto dogodi u Albaniji. Ova organizacija predstavlja veliku opasnost za države u kojima deluje. Znamo da ta grupa radi na pogoršanju odnosa između naše dve zemlje – rekao je Kalin.\nAlbanija će od Turske kupiti i dronove vredne osam miliona evra, radi povećanja bezbednosti.\n– Razgovarali smo i sa premijerom Ramom o sigurnosti u regionu Balkana i našoj saradnji u NATO-. Imamo dobru saradnju sa Albanijom na polju odbrane. Mir i stabilnost Albanije znači mir i stabilnost za Tursku, a takođe i za region.\nKalin je obavestio albanskog premijera Edija Ramu da turski predsednik Erdogan priprema za zvaničnu posetu Albaniji i naglasio da će njegova poseta Tirani uslediti u narednim mesecima.


Akcenat na prekvalifikacijama, dokvalifikacijama ali i inoviranju znanja | RTK\nAkcenat na prekvalifikacijama, dokvalifikacijama ali i inoviranju znanja\nZa mere aktivne politike zapošljavanja u 2019. godini na nivou Republike Srbije opredeljene su 4 milijarde dinara, što je više u odnosu na prošlu.\nTakođe, iz Fonda za zapošljavanje osoba sa invaliditetom izdvojeno je i 550 miliona dinara, a očekivanja su da će lokalne samouprave izdvojiti oko 800 miliona dinara kroz lokalne akcione planove zapošljavanja, istakao je gostujući na RTK direktor kruševačke Filijale Nacionalne službe zapošljavanja, Predrag Marković.\nPrema njegovim rečima, u ovoj godini akcenat će biti stavljen na prekvalifikacijama, dokvalifikacijama ali i inoviranju znanja, a biće i nastavljene aktivnosti vezane za obuke za poznatog poslodavca koje su u 2018. dale pozitivne rezulate.\nInače, u poslednjih godinu i po dana beleži se smanjenje broja nezaposlenih u Kruševcu ali i u Rasinskom okrugu, a očekivanja su da će takav trend biti nastavljen i u 2019. godini.\nPrethodno : Inicijativa Hajde da dobijemo Nivea igralište u Kruševcu\nSledeće : Prozivkom igrača, FK Trayal otpočeo pripreme za prolećni deo sezone Prve lige


Održana sednica Radne grupe Konventa za Poglavlje 28 - European Western Balkans\nBEOGRAD – U prostorijama Centra za evropske politike (CEP) održana je sednica Radne grupe Nacionalnog Konventa o EU (NKEU) za Poglavlje 28 (Zaštita potrošača i zdravlja), kojom rukovodi CEP. Sednici su, pored predstavnika organizacija članica Radne grupe, prisustvovali i predstavnici Ministarstva trgovine, turizma i telekomunikacija i predstavnici Ministarstva zdravlja.\nSednicu je otvorio Dušan Protić, programski menadžer CEP-a i koordinator Radne grupe, kratkom analizom sažetka nacrta Pregovaračke pozicije za ovo poglavlje. On je naglasio je da se trenutno nalazimo u konsultativnoj fazi, dok faza formalnog usvajanja Pregovaračke pozicije tek predstoji.\nUčesnicima se potom obratio član Užeg pregovaračkog tima zadužen za poglavlja 1, 3 i 28 Nebojša Lazarević, koji je prisutne informisao o trenutnom stanju, planiranim aktivnostima i procesu koji predstoji otvaranju poglavlja.\n„Možemo očekivati da ovo Pregovaračko poglavlje bude i zvanično otvoreno u drugoj polovini 2018. godine“, rekao je Lazarević, ali i upozorio koji problemi mogu usporiti i odložiti njegovo zatvaranje.\n„Stav EU je jasan – ukoliko ne bude napretka u poglavljima 23 i 24, ne možemo očekivati napredak u drugim poglavljima“, rekao je Lazarević.\nČlanovi Radne grupe su kao najveće probleme u oblasti zaštite potrošača i zdravlja prepoznali nefunkcionalnost Nacionalnog registra potrošačkih prigovora, koji, iako učinjen dostupnim pre nekoliko godina, i dalje ne može da odgovori na potrebe i zahteve korisnika. Učesnici su razgovarali i o problemima u funkcionisanju Integrisanog zdravstvenog informacionog sistema (IZIS) i nedostatku ljudskih kapaciteta za njegovu implementaciju. Na sastanku je otvoreno je i pitanje celishodnosti u uvođenju zaposlenih u zdravstvu po sistemu javnih službenika.\nTrenutno stanje u kome imamo poziciju monopola državnog zdravstvenog osiguranja je neodrživo, zaključili su prisutni stručnjaci iz ove oblasti. To je sistem koji, pored toga što nije u skladu sa praksom u EU, nije dobar za nas – bez rada na uključivanju privatnog sektora u zdravstvo i bez postojanja zdrave konkurencije postoji pretnja da će on početi da se urušava, i budući da, čak i ako ovo pitanje u ovoj fazi ne bude pokrenuto od strane Evropske komisije, ono će svakako postati aktuelno najkasnije kada Srbija pristupi Uniji, pa je potrebno odmah krenuti u regulisanje zdravstvenog sistema.\nSednica je završena zaključkom da je potrebno u nadležnim ministarstvima otvoriti više prostora za primedbe i predloge predstavnika organizacija civilnog društva, te da će Radna grupa nastaviti da radi na predlozima za rešenja za sve probleme na kojima se razgovoralo na ovom sastanku.\nO budućnosti dijaloga Beograda i Prištine i novim učesnicima na sutrašnjem panelu\nEWB 14. 11. 2019. 14. 11. 2019.\nEWB 20. 03. 2020. 26. 05. 2020.


pink.rs | EKSKLUZIVNA PRIČA U 'PREMIJERA – VIKEND SPECIJALU': Pravo iz Sarajeva o životu Zdravka Čolića prvi put govore njegova porodica i prijatelji! (VIDEO)\nEKSKLUZIVNA PRIČA U 'PREMIJERA – VIKEND SPECIJALU': Pravo iz Sarajeva o životu Zdravka Čolića prvi put govore njegova porodica i prijatelji! (VIDEO)\nIzvor: Pink.rs, Foto: Aleksandar Kerekes Keky, Pink.rs ||\nNe propustite još jedno uzbudljivo izdanje vaše omiljene emisije o poznatima.\nVaša omiljena emisija o poznatima, “Premijera – Vikend specijal” na programu TV Pink je i ove nedelje od 14 časova, kada će vas Tijana Prica i Ognjen Nestorović voditi kroz najzanimljivije, aktuelne priče i događaje sa estrade, koji su obeležili nedelju za nama.\nPremijerno putovanje sa zvezdama se nastavlja – nakon prošlonedeljne priče o životu folk zvezde Ane Bekute, Nemanja Vujičić se ovog puta uputio u Sarajevo! Po prvi put na jednom mestu, moći ćete da saznate sve detalje iz života najveće regionalne pevačke zvezde – Zdravka Čolića. Kada je Zdravko najavio veliki beogradski koncert u “Štark” areni za 29. novembar, bilo je očekivano da interesovanje publike bude veliko. Nakon raspordatog koncerta za ovaj datum, Zdravko je najavio još jedan, 30. novembra, koji takođe rasprodat u rekordnom roku. Kako bi zadovoljio publiku širom regiona, legendarni pevač zakazao je i treći concert za 13. decembar, a zbog nezapamćenog interesovanja, otkriveno je da će Zdravko i četvrti put zapevati pred beogradskom publikom, i to 14. decembra. U susret ovim koncertima, ekipa emisije “Premijera – Vikend special” vodi vas na mesto gde je najveća muška regionalna Zvezda napravila svoje prve korake i započela bogati muzičku karijeru, a o čuvenom Čoli govore njegova porodica i prijatelji!\nFoto: Promo, Aleksandar Kerekes Keky\nMeđutim, tu se putovanje u “Premijera – Vikend specijalu” ne zaustavlja! Kao što je najavljeno, turneja regionalne zvezde Severine Kojić, “The Magic Tour”, počinje 16. novembra u Splitu, a ekipa najgledanije emisije o poznatima biće na licu mesta. U nedelju ćete videti kako izgleda spektakl koji je Severinin tim najavio, a pravo iz Splita prve utiske posle početka turneje sa nama sumira upravo popularna pevačica.\nU rubrici “VIP vožnja”, na koju je publika odlično reagovala, ove nedelje beogradskim ulicama voze mama i sin – Isidora Bjelica i Lav Pajkić! Kakav je vozač Isidora i o čemu će sa Lavom razgovarati tokom ove vožnje, saznaćete već u nedelju.\nPopodnevnu kafu sa Tijanom i Ognjenom u studiju ove nedelje pije trenutno najpopularnija pevačica Maja Berović. Osim što će govoriti o svom privatnom životu i planovima u karijeri, očekuje vas i televizijska premijera njene dve nove pesme “Uloga” i “Zmaj”. Zbog čega je otkazala američku turneju i zašto neće biti na venčanju Bogdane Rodić i Veljka Ražnatovića, Maja otkriva u “Premijera – Vikend specijalu”.\nVeliki jubilej “OK benda” frontmen Goran Gluhaković proslavlja upravo u studiju “Premijera – Vikend specijala”. U susret beogradskom koncertu 28. decembra u centru “Sava”, Goran će sumirati dugogodišnju karijeru.\nOčekuje vas još mnogo uzbudljivih priča o vašim omiljenim zvezdama, zato ne propustite “Premijera – Vikend specijal” u nedelju 17. novembra uživo u 14 časova na TV Pink!\nZA DLAKU IZBEGAO DEMONSTRACIJE: Nenad Čanak u AMIDŽI ŠOUU o DRAMATIČNOJ situaciji u Španiji! (VIDEO)


Lufthansa kupuje 30 aviona Airbus A320neo Lufthansa kupuje 30 aviona Airbus A320neo – MOTOR blog\nLufthansa kupuje 30 aviona Airbus A320neo\nNovi avioni sa visoko efikasnom potrošnjom goriva u Lufthansinoj floti\nNadzorni odbor kompanije Lufthansa odobrio je kupovinu 30 aviona porodice A320neo vrednu oko 2,8 milijarde američkih dolara. Narudžbina podrazumeva 25 letelica A320neo i pet A321neo. Tom poslednjom kupovinom Luftansa Grup kao najveći Erbasov klijent imaće ukupno 443 Erbasova aviona.\nModeli A320neo opremljeni su visoko efikasnim motorima i “šarklet” uređajima za krila što smanjuje potrošnju goriva za 15 odsto. Istovremeno, smanjiće se emisija ugljen-dioksida za 3,600 tona po avionu godišnje. Luftahsini avioni će na taj način biti dobrodošli na bilo koji aerodrom širom sveta, naročito zbog dodatne redukcije emisije nitrogen-oksida i smanjene buke motora.\n“Pozdravljamo Lufthasinu odluku da svoj održivi razvoj podrži eko-efikasnim avionima A320neo i time unapredi postojeću flotu”, izjavio je operativni direktor prodaje u Erbasu Džon Lihi i dodao da je Erbas od decembra prošle godine kada je lansirana neo tehnologija do sada dobio preko 330 porudžbina – i očekuje nove. Može se reći da je to najbrža stopa prodaje ikada za neki komercijalni avion.\nDanas je Lufthansa Grup najveći operator Erbasovih aviona na svetu koji trenutno ima flotu od 338 Erbasovih aviona: 236 iz porodice A320, 33 A330, 65 A340 i pet isporučenih A380. Pored poslednje porudžbine za 30 aviona sa neo tehnologijom, isporuku očekuje ranije naručenih 60 letelica A320, osam A330 i 10 A380.\nLufthansa kupuje 30 aviona Airbus A320neo was last modified: March 17th, 2011 by Goran Aničić\nJeftiniji originalni rezervni delovi u Fiat servisima


independent.co.uk , E.G.\nLajls, inače majka četvoro dece, živela je u Bretler porodičnom mestu, kompleksu stanova namenjenih osobama, nekadašnjim beskućnicima, koji popravljaju svoje finansijsko stanje.\nU zvaničnom saopštenju policije navedeno je da je Lajls bila "naoružana nožem" i da se "suočila" sa dva pripadnika policije koji su se odazvali pozivu, a na osnovu snimka koji je podeljen veruje se da je ona zvala da bi prijavila krađu video konzole Iksboks.\nDetektiv Mark Džejmison je naveo da je stradala već bila poznata policiji i da je njen dom označen upozorenjem o opasnosti policajcima koji bi se javili na pozive upućene odatle.\nUjedno, naglašeno je da su na lice mesta poslata dva pripadnika policije umesto jednog jer je "postojao povećan rizik".\nPolicajci, čiji identitet nije poznat medijima, pokušali su da Lajls pruže prvu pomoć, ali su medicinski radnici mogli samo da konstatuju smrt.\nNije poznato da li je neko od troje dece koja su bila tamo prisustvovalo pucnjavi, ali zna se da nisu povređena i da o njima brinu članovi porodice.\nInače, porodica tvrdi da je činjenica da je Lajls tamnoputa odigrala ključnu ulogu u njenoj smrti.\nLajls je uhapšena 5. juna zbog uznemiravanja, ometanja zvaničnika i uznemiravanja pripadnika policije, javljaju mediji.\nNjena sestra, Monika Vilijams je rekla da je Šarlin puštena uz preporuku da potraži psihijatrijsko savetovanje, ali nije poznato da li je to istina, niti da li je tako nešto i uradila. Vilijams je navela da je njena sestra imala "problema sa mentalnim zdravljem", ali nije želela da iznosi detalje.\n- Zašto nisu mogli da upotrebe elektrošokove - pitala je Vilijams novinare, dovodeći u pitanje zašto policija nije obuzdala njenu sestru na bilo koji način, samo da je ne ubiju, a dodala je i da je Lajls bila u drugom stanju.\nU zvaničnom saopštenju policije objašnjeno je da su policajci zaista imali nekoliko "manje smrtnih opcija", ali na snimku se jasno čuje da su poručili Lajs da se "povuče nazad" pre nego što su otvorili vatru, piše "Independent" pozivajući se na "Sijetl tajms".\nPolicajci koji su učestvovali u pucnjavi su suspendovani.\nNESREĆA KOD SIJETLA Voz sleteo sa nadvožnjaka, ima žrtava\nNESREĆA U SIJETLU Petoro povređenih kada je kombi naleteo na pešake


U Crnu Goru stiglo 40.000 doza vakcina Sputnik V\nU Crnu Gori je danas stigao kontingent od 40.000 doza vakcina Sputnik V, čime je, kako je saopšteno iz Ministarstva zdravlja, sa ranije isporučenih 10.000, zaokružena isporuka ukupno 50.000 vakcina ruskog proizvođača\nAA | 15.10.2021\nU Crnu Gori je danas stigao kontingent od 40.000 doza vakcina Sputnik V, čime je, kako je saopšteno iz Ministarstva zdravlja, sa ranije isporučenih 10.000, zaokružena isporuka ukupno 50.000 vakcina ruskog proizvođača, javlja Anadolu Agency (AA).\nIz Ministarstva su kazali da je to rezultat bilateralnih pregovora tog resora, odnosno Vlade Crne Gore, sa stručnim timom koji su činili kompetentni predstavnici ruske vlade i proizvođača vakcina.\nPošiljku vakcina u Montefarmu su dočekali ministarka zdravlja Jelena Borovinić Bojović i generalni direktor Direktorata za digitalno zdravlje Aleksandar Sekulić, a prisustvovao je i ambasador Rusije u Crnoj Gori Vladislav Maslenikov.\nBorovinić Bojović je kazala da će 20.000 građana, koji s nestrpljenjem očekuju upravo tu vakcinu, moći će od subote da prime prvu, a kasnije i drugu dozu, i da budu kompletno imunizovani Sputnikom V.\n„Drago mi je da su nadležni uspjeli da prevaziđu poteškoće u proizvodnji druge doze Sputnik V vakcine, koja će zasigurno, sa velikim zadovoljstvom, biti dočekana u našoj zemlji“, rekla je Borovinić Bojović.\nPrema njenim riječima, današnja isporuka predstavlja zaokruženi proces nabavke vakcina ruskog proizvođača.\nBorovinić Bojović je zahvalila ruskoj Vladi na razumijevanju, spremnosti i doprinosu da vakcine što je prije moguće dođu u Crnu Goru.\n„Moram da naglasim da smo sa ovih 40 hiljada, do sada obezbijedili ukupno oko 920 hiljada vakcina različitih proizvođača, među kojima su Pfizer, Astra Zeneca, Sinofarm, Sputnik V“, navela je Borovinić Bojović.\nNajavila je da se u narednom periodu očekuje dolazak i 100.000 doza Sinovak vakcine.\nBorovinić Bojović je naglasila da vakcina ima dovoljno, i ponovo pozvala građane da se što prije vakcinišu, kako bi se epidemija što prije stavila pod kontrolu i zaustavio lanac zaraze.\n„Samo visok procenat vakcinacije garant da život možemo vratiti u normalu“, poručila je.\nMaslenikov je kazao da je dolazak 40.000 doza vancina Sputnik V veoma značajan, i da su ih građani Crne Gore iščekivali, jer imaju povjerenja u efikasnost i kvalitet te vakcine.\nPodsjetio je da je ruska vakcina već registrovana u 70 zemalja širom svijeta, sa ukupnim brojem stanovnika od preko četiri milijarde.\nMaslenikov je rekao da postoji veliko interesovanje i za rusku vakcinu Sputnik lajt, koja se sastoji od jedne doze i koristi se u fazi revakcinacije, i da je u toku procedura odobrenja njene primjene u Crnoj Gori.\n"Nadamo se da će uskoro biti uspješni završena i ta procedura i da ćemo zajedničkim naporima uspjeti da se izborimo sa pandemijom“, dodao je Maslenikov.\nCrna Gora vakcinacija protiv koronavirusa\nTegeltija i Krivokapić razgovarali o unapređenju saradnje BiH i Crne Gore\nCrna Gora: Sjutra u ponoć izborna tišina uoči lokalnih izbora u tri opštine\nUprkos pooštravanju mjera u Crnoj Gori: Ulazak u vjerske i ugostiteljske objekte i danas bez COVID potvrda


Tri osiguravajuće kuće spasavaju turističke agencije - Putno osiguranje\nTri osiguravajuće kuće spasavaju turističke agencije\n- Imali smo vrlo konstruktivan sastanak sa ovim osiguravajućim kućama, i želim da im se zahvalim na pokazanom razumevanju da se ovaj problem reši - kazao je Ljajić. - Osiguravajuće kuće će na osnovu kriterijuma i standarda, koje su definisale, nastaviti sa izdavanjem polisa osiguranja onim agencijama, koje te uslove budu ispunjavale. Agencijama su od strane ove tri osiguravajuće kuće upućeni dopisi u kojima se traže podaci o poslovanju i bilansima, i čim se te informacije dobiju, "Triglav", "Globos" i "Dunav osiguranje" će početi sa izdavanjem polisa.\nMinistar Ljajić očekuje da izdavanje prvih polisa osiguranja turističkim agencijama počne tokom sledeće nedelje. Istovremeno, u završnoj fazi su i razgovori sa bankama oko aktiviranja bankarskih garancija kao drugog modela, koji bi u budućnosti trebalo da funkcioniše u praksi, i omogući stabilnost rada agencija i sigurnost turističkih putovanja.\nTurističke agencije u Srbiji od 1. oktobra više nisu mogle da prodaju aranžmane, jer su ostale bez licenci, jer osiguravajuće kuće nisu htele da produže polise, koje su neophodne za njihov rad.\n- Suština je da su u celoj priči polise jedino dobro rešenje za agencije - kazao nam je Aleksandar Seničić, direktor Nacionalne asocijacije turističkih agencija Srbije. - Treba samo dogovoriti način na koji će to biti odrađeno. Ne treba da bude kao do sada, sa paušalnim cenama. Bilo bi dobro da nam sada produže na tri meseca, po najpovoljnijim uslovima, a onda da sednemo i da dogovorimo od januara sledeće godine kako da se radi.\nS druge strane, postoji opcija, da ove osiguravajuće kuće, dogovore sa turističkim agencijama i njihovu obaveznu polisu putnog osiguranja. Tačnije, da putnik neće moći da bira kome će da plati putno zdravstveno osiguranje, već će to, možda, biti uključeno u cenu aranžmana.


Srećan Svetski dan potrošača, svima koji slave - Bizlife.rs\n11:06 Beograd, 15/03/2019\nPrema podacima Nacionalne organizacije potrošača Srbije u prošloj godini građani su se najviše žalili na informacionu i komunikacionu opremu (telefoni, računari…), piše Politika.\nOd ukupnog broja prijava čak 20 odsto žalbi se odnosilo upravo na kvalitet ovih uređaja, dok je na drugom mestu odeća i obuća, a tek na trećem bela tehnika koja je godinama, po broju reklamacija bila na prvom mestu.\nSa ovakvom statistikom i činjenicom da je i dalje zanemarljiv broj potrošača koji se obraćaju sudu u slučajevima kada iscrpe ostale mogućnosti za ostvarivanje svojih potrošačkih prava, Srbija obeležava 15. mart Svetski dan potrošača.\nPovodom 15. marta, Svetskog dana prava potrošača, Centar za evropske politike podsetio je na veliki značaj ove ekonomske grupe i činjenicu da se njihov glas nedovoljno čuje kod donosilaca odluka u Srbiji.\n„Zakon o zaštiti potrošača iz 2014. godine predstavlja pomak napred, ali u posebnim propisima i dalje postoje problemi. Građani, odnosno potrošači najviše osećaju te probleme kad su u pitanju telekomunikacione, finansijske i komunalne usluge (parking servis, daljinsko grejanje, vodovod)“ izjavio je Nebojša Lazarević, direktor Centra za evropske politike i član užeg pregovaračkog tima za pristupanje Srbije EU.\n„Zaštita potrošača je jedna od oblasti koje u suštini nisu skupe za državu, a mogu da donesu ogromnu korist, ne samo potrošačima, već i privredi“, smatra Lazarević.\nPo njemu veću pažnju treba posvetiti informisanosti potrošača. Praksa pokazuje da dobro informisan potrošač u najvećem broju slučajeva uspeva da zaštiti svoja prava.\n„Građani, odnosno svi potrošači u Srbiji, trebalo bi što više da se obraćaju regionalnim centrima za zaštitu potrošača u Beogradu, Novom Sadu, Kragujevcu i Nišu jer će i sam trgovac kada primeti da potrošača neko drugi štiti, najčešće hteti da ispoštuje svoje obaveze ili makar da se nagodi. Sudovi su za sada, nažalost, vrlo neefikasni“, objašnjava Lazarević.\nkupovina potrošači Svetski dan potrošača


Nova opcija nestajućih poruka na Viberu - Istinito.com - Ne budi ovca!\nPočetna > Magazin > Nova opcija nestajućih poruka na Viberu\n27. Aprila 2020. Istinito1110Leave a Comment on Nova opcija nestajućih poruka na Viberu\nViber novom opcijom nestajućih poruka za sve četove dodatno pojačava privatnost korisnika.\nViber uvodi funkciju nestajuće poruke za sve četove.\nPrethodno dostupna isključivo u Tajnim četovima, ova funkcija će svim korisnicima omogućiti da podese tajmer da tekstualne poruke, fotografije, video klipove ili bilo koji drugi fajl nestane posle samo nekoliko sekundi, minuta, sati ili čak i dana. Automatsko odbrojavanje do brisanja sadržaja počinje onog trenutka kad primalac pregleda poruku. Nestajućim porukama u svim “1 na 1“ četovima Viber ojačava svoju poziciju najbezbednije aplikacije za razmenu poruka na svetu.\nViber je aplikacija pokazuje konstantnu posvećenost boljoj privatnosti svojih korisnika tokom prethodnih godina. Među ostalim premijerama koje je predstavio na tržištu aplikacija za razmenu poruka, Viber je uveo funkciju brisanja poruka za sve četove još 2015, potpunu enkripciju (sa-kraja-na-kraj) kao standard 2016. i sakrivene i tajne četove 2017. godine.\nKako bi se podesila nestajuća poruka, korisnik trebalo bi da:\nPritisne ikonicu u obliku časovnika na dnu četa\nIzabere vremenski period posle kog bi poruka trebalo da bude izbrisana\notkuca ili pripremi poruku i prosledi je primaocu.\nTagged istinito poruke viber\nBanjaluka: Isključna traka za manje gužve kroz Zalužane


Arhiva - Zastave SAD i poruke kao odavanje počasti policajcu Brajanu Sikniku, ubijenom tokom napada na Kapitol 6. januara, u blizini zgrade Kongresa na Kapitol Hilu, 14. januara 2021.\nFBI je označio osumnjičenog u istrazi smrti pripadnika policije Kapitola, koji je život izgubio u napadu pristalica tadašnjeg predsednika Donalda Trampa na Kongres 6. januara, preneli su dnevnik Njujork tajms i agencija Asošijeted pres.\nTajms je, pozivajući se na dvojicu neimenovanih policijskih službenika koji su upoznati sa istragom, rekao da su istražitelji "zaokružili" pojedinca viđenog na video snimcima nemira, koji je isprskao nekoliko policajaca hemijskom supstancom, uključujući i Brajana Siknika, policajca koji je kasnije umro.\nSiknik (42) bio je među znatno brojnijom grupom policajaca sa kojima se sukobila rulja koja je upala na Kapitol u pokušaju da spreči Kongres da potvrdi izbor predsednika Džoa Bajdena.\nNasilje je dovelo do opoziva Trampa od strane Predstavničkog doma SAD pod optužbom za podsticanje pobune, ali ga je Senat oslobodio optužbi na suđenju održanom nakon što je napustio funkciju.\nPrema Njujork tajmsu, agenti FBI-a počeli su da sumnjaju ubrzo nakon otvaranja istrage za ubistva da je Siknikova smrt povezana sa udisanjem hemijskog iritansa, kao što je suzavac ili sprej za medvede, kojim su i pripadnici snaga bezbednosti, i izgrednici, bili naoružani tokom sukoba.\nPrema jednom od zvaničnika citiranih u Tajmsovom izveštaju, video snimci koji su dokaz pokazuju da je Siknikov osumnjičeni napadač prethodno razgovarao o napadima na policajce sprejom za odvraćanje medveda.\nMedicinski istražitelji tek treba da donesu zaključak o uzroku ili načinu Siknikove smrti, jer obdukcija čeka rezultate toksikoloških testova, navodi se u saopštenju Policije Kapitola u petak.\nU neredima je povređeno više od 100 policajaca, a pet osoba je umrlo.\nIako su istražitelji ove sedmice suzili potencijalne osumnjičene viđene na video snimcima na jednu osobu, oni još uvek nisu identifikovali tu osobu po imenu, izvestio je Tajms.\nList je rekao da američko Ministarstvo pravde nije želelo da komentariše njiova saznanja.\nFBI je odbio da komentariše situaciju Rojtersu.\nViše od 200 ljudi uhapšeno je zbog uloge u opsadi Kapitola, od kojih se jedan broj povezao sa militantnim grupama kao što su "Čuvari zakletve" (Oath Keepers) i "Ponosni momci" (Proud Boys), podvlačeći sve veću zabrinutost zbog pretnji koje predstavljaju desničarski ekstremisti.


RTS :: Državljani Srbije kao turisti ne mogu u 18 zemalja EU – pod kojim uslovima mogu u Grčku\nŽivot u vreme pandemije Državljani Srbije kao turisti ne mogu u 18 zemalja EU – pod kojim uslovima mogu u Grčku\nponedeljak, 14. jun 2021, 05:53 -> 14:14\nPosedovanje medicinske dokumentacije, priznavanje ili nepriznavanje pojedinih vakcina, nisu uslov da biste, na primer, otišli ove godine da vidite muzej Prado u Madridu ili Luvr u Parizu. Oni vas samo kvalifikuju da, ako imate neodložna posla ili hitan slučaj, uđete u tu zemlju EU.\n"Svaka zemlja ima pravo da donese svoja sopstvena pravila i da se ogluši o sopstvena pravila", ističe Igor Vranješević, turist-operator za avionske, železničke i feri karte.\nTrenutno u te države građani Srbije mogu da putuju isključivo ukoliko imaju boravišnu dozvolu, zbog poslovnih ili iz hitnih razloga. U Grčku se može pod sledećim uslovima.\n"Da li su vakcinisani i da li su revakcinisani? Ukoliko su revakcinisani, mogu da uđu sa bilo kojom vakcinom, za decu stariju od šest godina potreban je pi-si-ar test, ne može brzi antigenski test, to još ne funkcioniše. Na teritoriju Grčke mogu da uđu i oni koji su kovid preležali u poslednjih šest meseci i moraju da imaju tu potvrdu sa sobom", objasnio je Vranješević.\nDodao je da je obavezan PDF formular da bi se ušlo na teritoriju Grčke. Krajnji rok da se formular popuni je 24 sata pred polazak i ne može se u okviru ta 24 časa popunjavati. Stiže na imejl te noći pre ulaska u Grčku.\nU formularu mora biti obavezno navedena adresa na kojoj se boravi, broj dana i da je aranžaman u celosti plaćen, tačnije da li postoji ugovor o najmu i pravima i obavezama u slučaju više sile.


Nije samo Partizan, i Radnički ''surovo kažnjen''! - Sportske.net\nTrener fudbalera Radničkog iz Niša Milorad Kosanović rekao je danas njegova ekipa odigrala dobar meč protiv Voždovca, kao i da je sama kriva za poraz.\nU prošlom kolu bilo je velikih grešaka, ko će u sredu suditi Zvezdi i Partizanu?U prošlom kolu bilo je velikih grešaka, ko će u sredu suditi Zvezdi i Partizanu?Superligaši sutra opet na terenu!Superligaši sutra opet na terenu!U Radničkom ogorčeni: ''Napadnuti smo prljavim oružjem, da li je i Zvezda namestila protiv Bajerna?''\nFudbaleri Radničkog izgubili su danas od Voždovca u gostima sa 1:0, u utakmici 19. kola Super lige Srbije.\n"Odigrali smo dobru utakmicu. Igrali smo čvrsto, snažno, ozbiljno. Danas smo na terenu imali dva tima koja su tražila pobedu i na našu nesreću to je bio Voždovac", rekao je Kosanović.\nTri boda Voždovcu doneo je Marko Dević pogotkom u poslednjim sekundama utakmice, u 94. minutu.\n"Mi smo svih 90 minuta bili jako dobri, pogotovo u drugom poluvremenu. Stvorili smo tri kolosalne šanse, ali nažalost nismo ih iskoristili. Čumić je bio u idealnoj poziciji, Stevanović je glavom sa nekoliko metara prebacio prazan gol, a onda je i Haskić promašio penal", rekao je Kosanović.\n"Oni nisu imali takve šanse, a iako su pretili nisu imali šut u gol. Na kraju, sami smo krivi za poraz. Promašili smo ono što ne sme da se promašuje na ovakvim mečevima i za to smo surovo kažnjeni u nadoknadi vremena", dodao je trener Radničkog.\nKosanović je na kraju naveo da njegova ekipa nema puno vremena da žali za izgubljenim bodovima.\n"Čeka nas meč protiv Mladosti i moramo što bolje da se spremimo da tu osvojimo tri boda", kazao je Kosanović.


SL - 'Nula' na Brdu, pobedio Metalac - Sportske.net\nSL - 'Nula' na Brdu, pobedio Metalac\nFudbaleri Čukaričkog i Voždovca odigrali su danas nerešeno 0:0, dok je Metalac sa 1:0 savladao Spartak u poslednjim utakmicama 22. kola Superlige Srbije\n''Deda Mraz'' stigao među ''disciplince'' - Lalat pomilovan, Spartaku blaža kazna!Kup - Zakazan žreb za 1/4 finale''Čuka'' želi pobedu za kraj najuspešnije godine u istoriji kluba!Subotičani uporni: ''Ako ste kaznili nas, morali ste i Partizan!''Voždovac odgovorio Vaniću: ''I trener snosi odgovornost za svoje ponašanje''\nU prvom poluvremenu utakmice na Banovom brdu, pred oko 500 navijača, bitka se vodila uglavnom na sredini terena, a nijedna ekipa nije uspela da dođe do prave šanse za gol.\nČukarički je u drugom poluvremenu u potpunosti preuzeo inicijativu, ali opet i pored većeg poseda lopte nije uspeo ozbiljnije da ugrozi gol Marka Miloševića.\nVoždovac se, s druge strane, oslanjao na kontranapade i udarce sa distance. Rista Ristović je bio najbliži postizanju gola, ali je njegov šut iz slobodnog udarca sa oko 30 metara završio malo pored stative gola Nemanje Stevanovića.\nČukarički će prolećni deo sezone dočekati na drugom mestu na tabeli Superlige sa 37 bodova, a Voždovac kao deveti sa 29 bodova.\nMetalac je na svom terenu pobedio Spartak iz Subotice sa 1:0 a jedini gol na meču postigao je Nikola Dimitrijević u 38. minutu.\nMetalac je u prvih 45 minuta bio bolji rival na terenu, a to je materijalizovao u 39. minutu kada je Dimitrijević zatresao mrežu Spartaka. Dimitrijević je primio loptu na oko 25 metara od gola, oslobodio se svog čuvara i šutirao. Lopta je na putu ka golu zakačila jednog odbrambenog igrača gostiju, promenila smer i prevarila golmana Spartaka.\nSpartak je imao nekoliko odličnih prilika za gol, ali fudbaleri tog kluba nisu bili sigurni u završnici, pa se rezultat do kraja utakmice nije menjao.\nMetalac je na kraju prvog dela domaćeg šampionata na 11. mestu sa 24 boda, dok je Spartak pretposlednji sa 17 bodova.\nProlećni deo šampionata u Superligi Srbije počeće 20. februara.